
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1489 


28 Νοεμβρίου 2002 


ΑΠΟΦΑΣΕΙ Σ 

Αριθ. 1092819/366/0015 

Τεχνικές προδιαγραφές Ειδικών Ασφαλών Φορολογικών 
Διατάξεων Σήμανσης Στοιχείων (ΕΑΦΔΣΣ) και απαιτή¬ 
σεις λειτουργίας και χρήσης τους. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 5,6 και 7 του άρθρου 
1 Ν. 1809/1988 (ΦΕΚ 222 Α’ / 5.10.1988) «Καθιέρωση Φο¬ 
ρολογικών Μηχανισμών και άλλες διατάξεις.», όπως αυ¬ 
τός τροποποιήθηκε με το άρθρο 10 του Ν. 3052/2002 
(ΦΕΚ 221 Α724.9.2002). 

2. Τις διατάξεις του άρθρου 38, περίπτωση γ', υποπερί¬ 
πτωση γδ'του ΚΒΣ (Π.Δ. 186/1992, ΦΕΚ84/Α'). 

3. Τις ισχύουσες Τεχνικές Προδιαγραφές Φορολογικών 
Ηλεκτρονικών Μηχανισμών και Συστημάτων, που ορίσθη¬ 
καν με την ΑΥΟ 1081253/320/0015/9.10.2002/ΠΟΛ.1234/ 
2002 (ΦΕΚ 1362/Β723.10.2002). 

4. Την 1047819/815/Α0006 (ΦΕΚ 732/Β713-6-2002) από¬ 
φαση σύστασης, συγκρότησης και ορισμού μελών επι¬ 
τροπής στο Υπουργείο Οικονομίας και Οικονομικών, με 
αντικείμενο την έκδοση πορίσματος για τη σύνταξη Τεχνι- 
κών Προδιαγραφών Ασφαλών Φορολογικών Μηχανισμών 
Σήμανσης Στοιχείων και τη μελέτη τροποποίησης των 
σχετικών διατάξεων του Ν. 1809/1988 και της κατάργη¬ 
σης της διάτρησης των στοιχείων του Κ.Β.Σ. 

5. Το από 9.8.2002 πόρισμα της πιο πάνω επιτροπής. 

6. Τις προτάσεις - απόψεις του Συνδέσμου Εισαγωγέων 
Κατασκευαστών Ταμειακών Συστημάτων (ΣΕΚΤ). 

7. Την 1100383/1330/Α0006/31.10.2001 (ΦΕΚ 1485/Β7 
31.10.2001) κοινή απόφαση του Πρωθυπουργού και του 
Υπουργού Οικονομικών για τον καθορισμό των αρμοδιο¬ 
τήτων στους Υφυπουργούς Οικονομικών. 

8. Ότι από την απόφαση αυτή δεν προκαλείται δαπάνη 
σε βάρος του Κρατικού Προϋπολογισμού, αποφασίζου¬ 
με: 

1. Γενικά 

1.1. Επιτροπή 

1.1.1 Όπου στο κείμενο αυτό αναφέρεται Επιτροπή, 
εννοείται η αρμόδια Διακομματική Επιτροπή του άρθρου 
7του Ν. 1809/1988, η οποία ελέγχει τον τύπο κάθε φορο¬ 


λογικού μηχανισμού, και χορηγεί την άδεια καταλληλό¬ 
τητας. 

1.1.2. Οι παρούσες Τεχνικές Προδιαγραφές, συμπλη¬ 
ρώνουν ή εξειδικεύουν ανάλογα με την περίπτωση, τις 
απαιτήσεις για τις Ειδικές Ασφαλείς Φορολογικές Διατά¬ 
ξεις Σήμανσης Στοιχείων - (ΕΑΦΔΣΣ), ως ειδική κατη¬ 
γορία Φορολογικών Ηλεκτρονικών Μηχανισμών, οι Τε¬ 
χνικές Προδιαγραφές των οποίων ορίζονται με την ΑΥΟ 
1081253/320/0015/9.10.2002/ΠΟΛ. 1234/2002 (ΦΕΚ 1362/ 
Β723.10.2002). 

1.2. Ειδικές Περιπτώσεις: 

Οποιοδήποτε ζήτημα σχετίζεται με εξειδικευμένες 
κατηγορίες Ειδικών Ασφαλών Φορολογικών Διατάξεων 
Σήμανσης Στοιχείων, όπως επίσης και με ειδικά τεχνικά 
χαρακτηριστικά, την εφαρμογή και την εξειδίκευσή τους 
σε τυχόν ειδικές κατηγορίες συνδεομένων ηλεκτρονικών, 
ηλεκτρικών, ή ηλεκτρομηχανικών συστημάτων, και δεν 
αναφέρεται λεπτομερώς στις παρούσες τεχνικές προδια¬ 
γραφές ή σε αντίστοιχες παραγράφους των υφισταμένων 
Τεχνικών Προδιαγραφών για τους Φορολογικούς Ηλε¬ 
κτρονικούς Μηχανισμούς (ΑΥΟ 1081253/320/0015/ 
9.10.2002/ΠΌΛ. 1234/2002 - ΦΕΚ 1362/Β723.10.2002), 
εξετάζεται ειδικά από την Επιτροπή, η οποία και αποφα¬ 
σίζει σχετικά. 

1.3. Συνοπτική περιγραφή διαδικασίας έκδοσης και 
σήμανσης στοιχείων με τη χρήση Ειδικής Ασφαλούς Φο¬ 
ρολογικής Διάταξης Σήμανσης Στοιχείων (ΕΑΦΔΣΣ). 

1.3.1. Ο εκδότης του στοιχείου (π.χ. Τιμολογίου, Δελ¬ 
τίου Αποστολής, Τιμολογίου - Δελτίου Αποστολής κ.λπ.), 
θα πρέπει να διαθέτει: 

- Ειδικό φορολογικό μηχανισμό - Ειδική Ασφαλή Φορο¬ 
λογική Διάταξη Σήμανσης Στοιχείων (ΕΑΦΔΣΣ). 

- Ηλεκτρονικό Υπολογιστή (Η/Υ) με κατάλληλο λογισμι¬ 
κό υποστήριξης και δυνατότητες επικοινωνίας με την 
ΕΑΦΔΣΣ. 

Ο τρόπος εκτύπωσης - έκδοσης των στοιχείων γενικά 
δεν αλλάζει και είναι δυνατόν να εξακολουθεί να γίνεται 
με την ήδη υπάρχουσα υποδομή και τον εκτυπωτικό μη¬ 
χανισμό του εκδότη. 

1.3.2. Μετά την καταχώρηση και τη διαμόρφωση των 
προς εκτύπωση δεδομένων στον Η/Υ και την ενεργοποίη¬ 
ση της διαδικασίας έκδοσης - εκτύπωσης του στοιχείου, 
το λογισμικό του Η/Υ αποθηκεύει, επικοινωνεί και απο¬ 
στέλλει στην ΕΑΦΔΣΣ, το σύνολο των απαιτούμενων δε¬ 
δομένων του υπό έκδοση στοιχείου. 

1.3.3. Η ΕΑΦΔΣΣ, δέχεται τα δεδομένα αυτά, τα επε¬ 
ξεργάζεται με ειδικό ασφαλή αλγόριθμο δημιουργίας 
σύνοψης - υπογραφής και επιστρέφει πίσω στον διασυν- 
δεόμενο Η/Υ, το αποτέλεσμα αυτής της επεξεργασίας, 
δηλ. έναν κωδικό - μια αλληλουχία χαρακτήρων που απο¬ 
τελεί μοναδικό ηλεκτρονικό αποτύπωμα (σύνοψη) των δε¬ 
δομένων του υπό έκδοση στοιχείου. Επιπλέον η ΕΑΦΔΣΣ 
αποθηκεύει την σύνοψη - υπογραφή, σε μνήμη εργασίας 
που διαθέτει για το σκοπό αυτό και εκδίδει σχετικό δελτίο 

- απόδειξη, με ημερομηνία, ώρα, ημερήσιο και γενικό 
α/α έκδοσης στοιχείου. 

1.3.4. Το λογισμικό υποστήριξης της ΕΑΦΔΣΣ που ευ- 
ρίσκεται στον διασυνδεόμενο Η/Υ, λαμβάνει αυτή τη 
«μοναδική σύνοψη - υπογραφή» (κωδικό), και την εκτυ¬ 
πώνει μαζί με τα λοιπά δεδομένα του στοιχείου, ενώ συγ¬ 
χρόνως αποθηκεύει σε ιδιαίτερα ηλεκτρονικά αρχεία, 
τόσο τα απαιτούμενα δεδομένα του εκτυπωθέντος στοι¬ 
χείου, όσο και την «σύνοψη - υπογραφή». Η διαδικασία 
αυτή επαναλαμβάνεται για κάθε εκδιδόμενο στοιχείο από 
τον εκδότη. 

1.3.5. Στο τέλος της ημέρας, η ΕΑΦΔΣΣ, επεξεργάζεται 
το σύνολο των «συνόψεων - υπογραφών» της μνήμης 
εργασίας, παράγει μια γενική ημερήσια «σύνοψη - υπο¬ 
γραφή» όλων των «συνόψεων - υπογραφών» των εκδοθέ- 
ντων στοιχείων της ημέρας, εκδίδει δελτίο ημερήσιας 
αναφοράς «Ζ», στο οποίο αναγράφεται η γενική ημερή¬ 
σια «σύνοψη - υπογραφή», αποθηκεύει αυτή την σύνοψη 

- υπογραφή, μόνιμα σε ασφαλή φορολογική μνήμη που 
διαθέτει για το σκοπό αυτό και την αποστέλλει στον δια- 
συνδεόμενο Η/Υ. 

1.3.6. Το λογισμικό του Η/Υ, λαμβάνει αυτή τη μοναδική 
γενική «σύνοψη - υπογραφή ημέρας», και την αποθηκεύει 
σε ιδιαίτερο ηλεκτρονικό αρχείο. 

2. Ορισμοί και Βασικά Τεχνικά - Λειτουργικά Χαρακτηρι¬ 
στικά Ειδικών Ασφαλών Φορολογικών Διατάξεων Σήμαν¬ 
σης Στοιχείων. 

2.1. Ειδική Ασφαλής Φορολογική Διάταξη Σήμανσης 
Στοιχείων (ΕΑΦΔΣΣ). 

2.1.1. Ως Ειδική Ασφαλής Φορολογική Διάταξη Σήμαν¬ 
σης Στοιχείων (ΕΑΦΔΣΣ) ορίζεται η αυτόνομη λειτουργι¬ 
κά και φυσικά ηλεκτρονική υπολογιστική συσκευή (φορο¬ 
λογικός μηχανισμός), η οποία: 

1. συνδέεται αποκλειστικά και μόνο μέσω Ειδικής Θύ- 
ρας Επικοινωνίας Δεδομένων με διασυνδεόμενο ηλε¬ 
κτρονικό υπολογιστικό σύστημαγια την ασφαλή σήμανση 
των εκδιδομένων στοιχείων, 

2. δεν διαθέτει καμία άλλη δυνατότητα εισαγωγής δε¬ 
δομένων και επικοινωνίας για τη σήμανση των εκδιδομέ- 
νων στοιχείων, εκτός από την Ειδική Θύρα Επικοινωνίας 
Δεδομένων, 

3. έχει δυνατότητα πλήρους αποσύνδεσης - απόσπα¬ 
σης από διασυνδεόμενο ηλεκτρονικό σύστημα επικοινω¬ 
νίας - λήψης δεδομένων, 

4. διαθέτει ανεξάρτητη είσοδο ηλεκτρικής τροφοδο¬ 
σίας και αποτελείται από: 

- επεξεργαστή που εκτελεί ειδικό λογισμικό για την επε¬ 
ξεργασία και τη σήμανση των στοιχείων (φορολογικό μι- 
κροκώδικα), 

- μνήμη προγραμμάτων ειδικού λογισμικού (φορολογι¬ 
κού μικροκώδικα), 

- μνήμη εργασίας, 

- ρολόι, 


- φορολογική μνήμη μόνιμης αποθήκευσης δημοσιονο¬ 
μικών δεδομένων, 

- φορολογικό εκτυπωτή με αυτόνομη δυνατότητα έκδο¬ 
σης των δελτίων: 

α. Δελτίο Ημερήσιας Φορολογικής Αναφοράς Σήμαν¬ 
σης Στοιχείων - Ζ (ΔΗΦΑΣΣ- Ζ) 

β. Δελτίο Συνόψεων - Υπογραφών Ημέρας - (ΔΣΥΜ) και 

γ. Δελτίο Ανάγνωσης Περιόδου Φορολογικής Μνήμης 
Ημερήσιων Συνόψεων - (ΔΑΠΦΜΗΣ). 

2.1.2. Η ΕΑΦΔΣΣ ασφαλίζεται με απαραβίαστο τρόπο, 
όλες οι λειτουργίες της είναι τεκμηριωμένες και ελέγχο¬ 
νται από την Επιτροπή, το δε λογισμικό που τις υποστηρί¬ 
ζει είναι στη διάθεση του Υπουργείου Οικονομικών. 

2.2. Ειδική θύρα Επικοινωνίας Δεδομένων - (ΕΘΕΔ) 

Οι ΕΑΦΔΣΣ, διαθέτουν ολοκληρωμένη Ειδική Θύρα Επι¬ 
κοινωνίας Δεδομένων - (ΕΘΕΔ), για την επικοινωνία και 
μεταφορά δεδομένων από και προς το διασυνδεόμενο 
σύστημα Η/Υ. Η θύρα ΕΘΕΔ με την οποία συνδέεται η 
ΕΑΦΔΣΣ είναι συγκεκριμένη και προσδιορίζεται ρητά από 
τον κατασκευαστή - εισαγωγέα της ΕΑΦΔΣΣ ως Ειδική 
Θύρα Επικοινωνίας Δεδομένων - ΕΘΕΔ, με αντίστοιχη σή¬ 
μανση επί ή πλησίον της θύρας αυτής. 

2.3. Προηγμένη Ασφαλής Ηλεκτρονική Ψηφιακή Σύνο¬ 
ψη (ΠΑΗΨΣ). 

2.3.1. Ως Προηγμένη Ασφαλής Ηλεκτρονική Ψηφιακή 
Σύνοψη (ΠΑΗΨΣ) ορίζεται η αλληλουχία χαρακτήρων, η 
οποία δημιουργείται με την χρήση του ειδικού ασφαλούς 
αλγόριθμου 5ΗΑ-1 και η οποία προσδιορίζει μονοσήμα¬ 
ντα όλα τα δημοσιονομικά δεδομένα κάθε εκδιδομένου 
στοιχείου, που υπόκεινται σε επεξεργασία μέσω του αλ¬ 
γορίθμου αυτού. 

2.3.2. Γ ια την δημιουργία της ΠΑΗΨΣ, γίνεται χρήση του 
ειδικού ασφαλούς αλγορίθμου 5ΗΑ-1. Με τον αλγόριθμο 
3ΗΑ-1, η παραγόμενη ΠΑΗΨΣ, σχηματίζεται από 40 σύμ¬ 
βολα - χαρακτήρες του δεκαεξαδικού αριθμητικού συ¬ 
στήματος (20 Βγίθε). 

2.3.3. Ο αλγόριθμος 3ΗΑ-1 (3θουτθ Ηαεό ΑΙροπΙΙιπι -1), 
είναι αυτός που έχει αναπτυχθεί από το Αμερικανικό Εθνι¬ 
κό Ινστιτούτο Προτύπων και Τεχνολογίας - ΝΙ3Τ (ΝαίίοηαΙ 
ΙπεΐίΙυίθ οί 313Π03Γ03 3πό Τ ΘοΙιηοΙοργ), περιγράφεται στο 
έγγραφο - πρότυπο ΡΙΡ3-180-2, και έχει υιοθετηθεί από 
τον Διεθνή Οργανισμό Προτύπων -150 (ΙηΙθΓΠ3ΐίοπ3ΐ Ογ- 
93ΠΪΖ3ΐϊοη Ιογ 3ί3πό3Γόίζ3ΐίοπ) και την Διεθνή Ηλεκτροτε- 
χνική Επιτροπή - ΙΕΟ (ΙηΙθΓΠ3ΐίοπ3ΐ ΕΙθοΐΓθΙθοίιηίθ3ΐ Θοιύι- 
πιίεείοπ), ως πρότυπο Ι30/ΙΕ0 10118-3, Οθόίοαίβό Ηαείι- 
ΡυποΙίοπ 3. 

2.4. Ειδικά Φορολογικά Δελτία τα οποία εκδίδονται από 
την ΕΑΦΔΣΣ. 

2.4.1 Τα δελτία: 

- Δελτίο Φορολογικής Σήμανσης Στοιχείου (ΔΦΣΣ), 

- Δελτίο Συνόψεων - Υπογραφών Ημέρας (ΔΣΥΜ), 

- Δελτίο Ημερήσιας Φορολογικής Αναφοράς Σήμανσης 
Στοιχείων (ΔΗΦΑΣΣ) - «Ζ» και 

- Δελτίο Ανάγνωσης Περιόδου Φορολογικής Μνήμης 
Ημερήσιων Συνόψεων -(ΔΑΠΦΜΗΣ), 

που περιγράφονται στις επόμενες παραγράφους, ονο¬ 
μάζονται «Ειδικά Φορολογικά Δελτία» (ΕΦΔ) και η έκδοσή 
τους υποχρεωτικά περιλαμβάνει στην αρχή και στο τέλος 
της εκτύπωσης κάθε τέτοιου δελτίου, τις χαρακτηριστι¬ 
κές ενδείξεις «Ειδικό Φορολογικό Δελτίο - Έναρξη» και 
«Ειδικό Φορολογικό Δελτίο - Λήξη», αντίστοιχα. 

2.4.2. Μετά την χαρακτηριστική ένδειξη «Ειδικό Φορο¬ 
λογικό Δελτίο - Έναρξη» αναγράφονται υποχρεωτικά τα 
στοιχεία του κατόχου - χρήστη της ΕΑΦΔΣΣ, ως εξής: 

- Ονοματεπώνυμο, πατρώνυμο ή επωνυμία. 

- Διεύθυνση εγκατάστασης στην οποία λειτουργεί η 
ΕΑΦΔΣΣ. 

- Επάγγελμα - Δραστηριότητα. 

- ΑΦΜ και αρμόδια ΔΟΥ. 

2.4.3. Πριν ακριβώς από την χαρακτηριστική ένδειξη 
«Ειδικό Φορολογικό Δελτίο - Λήξη» αναγράφεται υποχρε¬ 
ωτικά ο αριθμός Μητρώου της ΕΑΦΔΣΣ, ο οποίος αποτε- 
λείται από τα 3 χαρακτηριστικά γράμματα της άδειας κα¬ 
ταλληλότητας, έναν κενό χαρακτήρα (διάστημα) και μια 
αλληλουχία 8 αριθμητικών ψηφίων, εκ των οποίων τα 2 
πρώτα προσδιορίζουν τα 2 τελευταία ψηφία του έτους κα¬ 
τασκευής, το επόμενο την πιθανή αντικατάσταση της φο¬ 
ρολογικής μνήμης (0 εάν δεν έχει γίνει αντικατάσταση, 9 
για την πρώτη αντικατάσταση, 8 για την δεύτερη, κ.λπ.) 
και τα 5 τελευταία αποτελούντον σειριακό εργοστασιακό 
αριθμό παραγωγής της ΕΑΦΔΣΣ. 

2.5. Δελτίο Φορολογικής Σήμανσης Στοιχείου (ΔΦΣΣ). 

2.5.1. Η ΕΑΦΔΣΣ μετά από κάθε λήψη φορολογικών 
δεδομένων για την έκδοση στοιχείου από τον διασυνδεό- 
μενο Η/Υ και την επεξεργασία αυτών μέσω του ειδικού 
ασφαλούς αλγορίθμου 3ΗΑ-1 δημιουργίας σύνοψης - 
υπογραφής, εκδίδει σχετικό δελτίο - απόδειξη, το οποίο 
ονομάζεται Δελτίο Φορολογικής Σήμανσης Στοιχείου - 
(ΔΦΣΣ), και στο οποίο αναγράφονται: 

- ημερομηνία και ώρα έκδοσης του δελτίου 

- ο ημερήσιος α/α του εκδιδόμενου Δελτίου Φορολογι¬ 
κής Σήμανσης Στοιχείου. 

- ο γενικός α/α (από αρχής λειτουργίας της ΕΑΦΔΣΣ) 
του εκδιδόμενου Δελτίου Φορολογικής Σήμανσης Στοι¬ 
χείου 

- Η ΠΑΗΨΣτου συγκεκριμένου στοιχείου. 

2.5.2. Τα δελτία αυτά φυλάσσονται με ευθύνη του κατό¬ 
χου της ΕΑΦΔΣΣ μέχρι της εκδόσεως του Δελτίου Ημε¬ 
ρήσιας Φορολογικής Αναφοράς Σήμανσης Στοιχείων - 
«Ζ» που αφορά την αντίστοιχη ημέρα εκδόσεώς τους. 

2.5.3. Στην ακραία περίπτωση εμφάνισης βλάβης της 
μνήμης εργασίας (0ΜΟ5 Εγγογ) της ΕΑΦΔΣΣ, τα δελτία 
αυτά φυλάσσονται μέχρι αποκαταστάσεως της βλάβης 
και της επανατροφοδοτήσεως στην ΕΑΦΔΣΣ των αντί¬ 
στοιχων στοιχείων, για την τελική έκδοση του σχετικού 
Δελτίου Ημερήσιας Φορολογικής Αναφοράς Σήμανσης 
Στοιχείων - «Ζ», επιδεικνύονται δε σε κάθε περίπτωση 
ελέγχου των φορολογικών αρχών, ως αποδεικτικά εκδό¬ 
σεως των αντίστοιχων στοιχείων. 

2.6. Δελτίο Συνόψεων - Υπογραφών Ημέρας (ΔΣΥΜ) 

2.6.1. Η ΕΑΦΔΣΣ έχει δυνατότητα μέσω κατάλληλων 
χειρισμών, έκδοσης ενός δελτίου αναφοράς όλων των, 
μέχρι τη στιγμή της έκδοσης του δελτίου αυτού, συνόψε¬ 
ων - υπογραφών ημέρας. 

2.6.2. Το δελτίο αυτό ονομάζεται Δελτίο Συνόψεων - 
Υπογραφών Ημέρας - (ΔΣΥΜ) και σ’ αυτό αναγράφονται 
όλες οι ΠΑΗΨΣ για κάθε εκδοθέν στοιχείο, που έχουν γί¬ 
νει εντός της ημέρας (από την έκδοση του προηγούμενου 
Δελτίου Ημερήσιας Φορολογικής Αναφοράς Σήμανσης 
Στοιχείων - «Ζ»), ως εξής: 

- ημερομηνία και ώρα έκδοσης του δελτίου 

- ο ημερήσιος α/α του εκδιδόμενου Δελτίου Φορολογι¬ 
κής Σήμανσης Στοιχείου. 


- ο γενικός α/α (από αρχής λειτουργίας της ΕΑΦΔΣΣ) 
του εκδιδόμενου Δελτίου Φορολογικής Σήμανσης Στοι¬ 
χείου 

- Η ΠΑΗΨΣτου συγκεκριμένου στοιχείου 

2.7. Δελτίο Ημερήσιας Φορολογικής Αναφοράς Σήμαν¬ 
σης Στοιχείων (ΔΗΦΑΣΣ) - «Ζ». 

2.7.1. Η ΕΑΦΔΣΣ στο τέλος της ημέρας, επεξεργάζεται 
το σύνολο των «συνόψεων - υπογραφών» της μνήμης ερ¬ 
γασίας μέσω του ειδικού ασφαλούς αλγορίθμου 5ΗΑ-1, 
παράγει μια γενική ημερήσια «σύνοψη - υπογραφή» και 
εκδίδει σχετικό δελτίο «Ζ» το οποίο ονομάζεται Δελτίο 
Ημερήσιας Φορολογικής Αναφοράς Σήμανσης Στοιχείων 
- (ΔΗΦΑΣΣ) - Ζ. 

2.7.2. Με το πέρας της εκδόσεως του δελτίου αυτού, 
μηδενίζονται τα δεδομένα της μνήμης εργασίας. Στο Δελ¬ 
τίο Ημερήσιας Φορολογικής Αναφοράς Σήμανσης Στοι¬ 
χείου - (ΔΗΦΑΣΣ) αναγράφονται: 

- ημερομηνία και ώρα έκδοσης του δελτίου 

- ο γενικός α/α (από αρχής λειτουργίας της ΕΑΦΔΣΣ) 
του εκδιδόμενου Δελτίου Ημερήσιας Φορολογικής Ανα¬ 
φοράς Σήμανσης Στοιχείων - «Ζ» 

- Η Γενική Ημερήσια ΠΑΗΨΣ - «σύνοψη - υπογραφή» 
των ΠΑΗΨΣ της ημέρας. 

- Ο Ημερήσιος και ο Γενικός (από αρχής λειτουργίας 
της ΕΑΦΔΣΣ) α/α αριθμός Αποσυνδέσεων της ΕΑΦΔΣΣ. 

- Ο Ημερήσιος και ο Γενικός (από αρχής λειτουργίας 
της ΕΑΦΔΣΣ) α/α αριθμός Βλαβών Μνήμης Εργασίας 
(0ΜΟ5-ΕΠΌΙ-). 

- Ο Ημερήσιος και ο Γενικός (από αρχής λειτουργίας 
της ΕΑΦΔΣΣ) α/α αριθμός Αλλαγών Λεκτικών Επωνυμίας 
Κατόχου. 

- Ο Ημερήσιος και ο Γενικός (από αρχής λειτουργίας 
της ΕΑΦΔΣΣ) α/α αριθμός προσβάσεων - επεμβάσεων 
εξουσιοδοτημένου Τεχνικού. 

2.7.3. Είναι επιτρεπτή η αναλυτική αναγραφή όλων των 
εκδοθέντων ΠΑΗΨΣ της ημέρας, πριν από την αναγραφή 
της Γενικής Ημερήσιας ΠΑΗΨΣ. Σ’ αυτή την περίπτωση 
για κάθε ΠΑΗΨΣ εκδοθέντος στοιχείου αναγράφονται τα 
εξής: 

- ο ημερήσιος α/α του εκδοθέντος Δελτίου Φορολογι¬ 
κής Σήμανσης Στοιχείου. 

- ο γενικός α/α (από αρχής λειτουργίας της ΕΑΦΔΣΣ) 
του εκδοθέντος Δελτίου Φορολογικής Σήμανσης Στοιχεί¬ 
ου 

- Η ΠΑΗΨΣτου συγκεκριμένου στοιχείου 

2.7.4. Γενικάγιατην έκδοση του Δελτίου Ημερήσιας Φο¬ 
ρολογικής Αναφοράς Σήμανσης Στοιχείων (ΔΗΦΑΣΣ) - 
«Ζ» από τις ΕΑΦΔΣΣ, ισχύουν τα όσα ορίζονται στην πα¬ 
ράγραφο 2.8 των Τεχνικών Προδιαγραφών των Φορολο¬ 
γικών Ηλεκτρονικών Μηχανισμών και Συστημάτων (ΑΥΟ 
1081253/320/0015/9.10.2002/ ΠΟΛ.1234/2002 - ΦΕΚ 
1362 Β’/23.10.2002). 

2.7.5. Δεν επιτρέπεται η χρήση του διακριτικού γράμ¬ 
ματος «Ζ», εμφανώς σε τίτλο ή επικεφαλίδα κανενός άλ¬ 
λου εκδιδόμενου δελτίου, πλην του Δελτίου Ημερήσιας 
Φορολογικής Αναφοράς Σήμανσης Στοιχείου (ΔΗΦΑΣΣ) - 
«Ζ», με το οποίο γίνεται η εγγραφή της γενικής σύνοψης 
των ΠΑΗΨΣ της ημέρας και λοιπών ημερήσιων αθροι¬ 
στούν προοδευτικά και σωρευτικά στη φορολογική μνήμη. 

2.7.6. Μετά την έκδοση του Δελτίου Ημερήσιας Φορο¬ 
λογικής Αναφοράς Σήμανσης Στοιχείου (ΔΗΦΑΣΣ) - «Ζ», 
η ΕΑΦΔΣΣ αποστέλλει στον διασυνδεόμενο Η/Υ, τα δεδο- 

μένα της γενικής ημερήσιας «σύνοψης - υπογραφής» 
ΠΑΗΨΣ της ημέρας, για την αποθήκευσή τους σε κατάλ¬ 
ληλο ηλεκτρονικό αρχείο. 

2.8. Δελτίο Ανάγνωσης Περιόδου Φορολογικής Μνήμης 
Ημερήσιων Συνόψεων- (ΔΑΠΦΜΗΣ) 

2.8.1. Η ΕΑΦΔΣΣ έχει δυνατότητα μέσω κατάλληλων 
χειρισμών, έκδοσης δελτίου αναφοράς όλων των Δελτίων 
Ημερήσιας Φορολογικής Αναφοράς Σήμανσης Στοιχείου 
«Ζ» - (ΔΗΦΑΣΣ), το οποίο ονομάζεται Δελτίο Ανάγνωσης 
Περιόδου Φορολογικής Μνήμης Ημερήσιων Συνόψεων - 
(ΔΑΠΦΜΗΣ). 

2.8.2. Η έκδοση του δελτίου αυτού γίνεται ημερολογια¬ 
κά από ημερομηνία έως ημερομηνία ή εναλλακτικά από 
α/α δελτίου ΔΗΦΑΣΣ - «Ζ» έως α/α δελτίου ΔΗΦΑΣΣ - «Ζ». 

2.8.3. Στο δελτίο αυτό αναγράφονται: 

- ημερομηνία και ώρα έκδοσης του δελτίου 

-τα στοιχεία από όλες οι Γενικές Ημερήσιες ΠΑΗΨΣ για 
κάθε εκδοθέν Δελτίο Ημερήσιας Φορολογικής Αναφοράς 
Σήμανσης Στοιχείων - «Ζ», της συγκεκριμένης περιόδου, 
ως εξής: 

- ο α/α του Δελτίου Ημερήσιας Φορολογικής Ανα¬ 
φοράς Σήμανσης Στοιχείων - «Ζ». 

- ο συνολικός αριθμός των εκδοθέντων και «υπο- 

γραφέντων» στοιχείων της ημέρας. 

-η Γενική Ημερήσια «σύνοψη - υπογραφή» του αντί¬ 
στοιχου ΔΗΦΑΣΣ- «Ζ». 

- ο α/α αριθμός Αποσυνδέσεων της ΕΑΦΔΣΣ της συγκε¬ 
κριμένης περιόδου. 

- ο α/α αριθμός Βλαβών Μνήμης Εργασίας (0Μ03 - 
Επόγ) της συγκεκριμένης περιόδου. 

- ο α/α αριθμός Αλλαγών Λεκτικών Επωνυμίας Κατόχου 
της συγκεκριμένης περιόδου. 

- ο α/α αριθμός προσβάσεων - επεμβάσεων εξουσιοδο¬ 
τημένου Τεχνικού της συγκεκριμένης περιόδου. 

3. Λογισμικό. 

3.1. Λογισμικό εκδότη στοιχείων - Γενικά 

3.1.1. Το λογισμικό του διασυνδεόμενου Η/Υ, του εκ¬ 
δότη φορολογικών στοιχείων, εκτός της διαχείρισης και 
επεξεργασίας των δημοσιονομικών δεδομένων και εκτύ¬ 
πωσης των φορολογικών στοιχείων, έχει επιπλέον δυνα¬ 
τότητες υποστήριξης και συνεργασίας με την διασυνδεό- 
μενη ΕΑΦΔΣΣ: 

- αποθήκευσης των απαιτούμενων δεδομένων των εκ¬ 
δοθέντων φορολογικών στοιχείων και των αντίστοιχων 
ΠΑΗΨΣ σε αρχεία ηλεκτρονικής μορφής. 

- αποστολής των προς εκτύπωση φορολογικών στοι¬ 
χείων για υπογραφή προς την ΕΑΦΔΣΣ. 

- λήψης από την ΕΑΦΔΣΣ του Αρ. μητρώου της, της ημε¬ 
ρομηνίας και ώρας σήμανσης του στοιχείου και δημιουρ¬ 
γίας της ΠΑΗΨΣ, καθώς και του ημερήσιου και γενικού 
α/α έκδοσης στοιχείου. 

- λήψης της παραχθείσας ΠΑΗΨΣ από την ΕΑΦΔΣΣ. 

- σήμανσης των εκτυπούμενων δελτίων των στοιχείων 
αυτών, με την αναγραφή - αποτύπωση Συμβολοσειράς 
Σήμανσης (που περιλαμβάνει την ΠΑΗΨΣ) στα δελτία 
αυτά και την τελική εκτύπωση - έκδοσή τους. 

- επανατροφοδοτήσεως της ΕΑΦΔΣΣ με τα δεδομένα 
δημιουργίας ΠΑΗΨΣ, μετά από ακραία περίπτωση εμφά¬ 
νισης βλάβης της μνήμης εργασίας (0Μ03 Επόγ) της 
ΕΑΦΔΣΣ. 

- λήψης των στοιχείων της γενικής ημερήσιας παρα¬ 


χθείσας ΠΑΗΨΣ από την ΕΑΦΔΣΣ και αποθήκευσής της 
σε ηλεκτρονικό αρχείο. 

- ανίχνευσης κάθε περίπτωσης αποσύνδεσης της ΕΑΦ¬ 
ΔΣΣ, στις περιπτώσεις αποστολής ή λήψης δεδομένων 
προς και από αυτήν. 

3.1.2. Επιτρέπεται στο λογισμικό του διασυνδεόμενου 
Η/Υ, η δυνατότητα της επιπλέον αποτύπωσης της Συμ- 
βολοσειράς Σήμανσης με χρήση γραμμωτού κώδικα (03Γ 
οοόθ). 

3.2. Περιπτώσεις Λογισμικού Υποστήριξης 

Για την λειτουργία - συνεργασία της ΕΑΦΔΣΣ με ήδη 
εγκατεστημένο λογισμικό εφαρμογών έκδοσης στοι¬ 
χείων Η/Υ διακρίνονται δύο περιπτώσεις: 

3.2.1. Περίπτωση Α: Ειδικό Λογισμικό Υποστήριξης 

3.2.1.1. Ο κάτοχος άδειας καταλληλότητας ΕΑΦΔΣΣ 
διαθέτει δικό του ειδικό λογισμικό υποστήριξης και συ¬ 
νεργασίας (ύπνοι·), το οποίο λειτουργεί σε επίπεδο λει¬ 
τουργικού συστήματος Η/Υ και αναλαμβάνει όλη την 
διαχείριση και συνεργασία μεταξύ του λογισμικού εφαρ¬ 
μογών έκδοσης - εκτύπωσης στοιχείων και της ΕΑΦΔΣΣ. 

3.2.1.2. Το ειδικό αυτό λογισμικό, επιτελεί τις εξής λει¬ 
τουργίες και έχει τις εξής δυνατότητες: 

1. Έχει δυνατότητα ενεργοποίησης και απενεργοποίη- 
σηςτης λειτουργίας του, από χειριστή. 

2. Έχει δυνατότητα επιλογής - καθορισμού από τον 
χειριστή, ήδη εγκατεστημένης -σε επίπεδο λειτουργικού 
συστήματος- εκτυπωτικής συσκευής με την οποία μπορεί 
να συνεργάζεται. 

3. Ανιχνεύει τις αιτήσεις εκτύπωσης εφαρμογών του 
λειτουργικού συστήματος, οι οποίες απευθύνονται προς 
την επιλεγμένη εκτυπωτική συσκευή με την οποία συνερ¬ 
γάζεται. 

4. Δέχεται το σύνολο των προς εκτύπωση δεδομένων 
προς την επιλεγμένη εκτυπωτική συσκευή, τα επεξεργά¬ 
ζεται και αποθηκεύει τα απαιτούμενα στοιχεία σε ηλε¬ 
κτρονικό αρχείο κειμένου, του οποίου ο τρόπος ονοματο- 
δοσίαςτου οποίου καθώς και το μέσο αποθήκευσής του 
μπορούν να προκαθορίζονται από τον χειριστή. 

5. Αποστέλλει το σύνολο των δεδομένων που απαιτού¬ 
νται για την δημιουργία της ΠΑΗΨΣ κάθε στοιχείου, προς 
την διασυνδεόμενη ΕΑΦΔΣΣ. 

6. Δέχεται από την ΕΑΦΔΣΣ: 

- την ημερομηνία και ώρα σήμανσης του στοιχείου και 
δημιουργίας της ΠΑΗΨΣ 

-την ΠΑΗΨΣ 

- τον γενικό και ημερήσιο α/α σήμανσης - έκδοσης στοι¬ 
χείου 

- τον Αρ. Μητρώου της ΕΑΦΔΣΣ 

7. Αποθηκεύει τα δεδομένα που έχει δεχθεί από την 
ΕΑΦΔΣΣ σε ηλεκτρονικό αρχείο μιας συμβολοσειράς κει¬ 
μένου σταθερού μήκους (η οποία περιλαμβάνει τα στοι¬ 
χεία του προηγούμενου σημείου 6), του οποίου ο τρόπος 
ονοματοδοσίαςτου οποίου καθώς και το μέσο αποθήκευ¬ 
σής του μπορούν να προκαθορίζονται από τον χειριστή. 

8. Στο σύνολο των προς εκτύπωση δεδομένων, προ¬ 
σθέτει μια επιπλέον γραμμή, η οποία αποτελείται από μια 
συμβολοσειρά σταθερού μήκους η οποία περιλαμβάνει 
τα στοιχεία του προηγούμενου σημείου 6, και τα εκτυπώ¬ 
νει στην επιλεγμένη συσκευή εκτύπωσης. 

9. Στο τέλος της ημέρας και μετά την έκδοση του Δελτί¬ 
ου Ημερήσιας Φορολογικής Αναφοράς Σήμανσης Στοι- 

χείου (ΔΗΦΑΣΣ) - «Ζ» από τη ΕΑΔΦΣΣ, δέχεται από αυτήν 
τα δεδομένα της γενικής ημερήσιας «σύνοψης - υπογρα¬ 
φής» ΠΑΗΨΣ της ημέρας και την αποθηκεύει σε ηλεκτρο¬ 
νικό αρχείο κειμένου, ο τρόπος ονοματοδοσίας καθώς και 
το μέσο αποθήκευσης μπορούν να προκαθορίζονται από 
τον χειριστή. 

3.2.1.3. Επιπλέον το ειδικό αυτό λογισμικό έχει δυνατό¬ 
τητα επανατροφοδοτήσεως της ΕΑΦΔΣΣ με τα δεδομένα 
δημιουργίας ΠΑΗΨΣ, μετά από ακραία περίπτωση εμφά¬ 
νισης βλάβης της μνήμης εργασίας (0ΜΟ3 Επόγ) της 
ΕΑΦΔΣΣ, καθώς και ανίχνευσης κάθε περίπτωσης απο- 
σύνδεσης ή μή δυνατότητας επικοινωνίας σε κατάσταση 
αποστολής ή λήψης δεδομένων προς ή από την διασυν- 
δεόμενη ΕΑΦΔΣ. 

3.2.1.4. Στην περίπτωση αυτή, το ειδικό αυτό λογισμικό 
αποτελεί αναπόσπαστο τμήμα της ΕΑΦΔΣΣ και της έγκρι¬ 
σής της. 

3.2.2. Περίπτωση Β: Ήδη εγκατεστημένο λογισμικό 
εφαρμογών έκδοσης στοιχείων με κατάλληλη τροποποί¬ 
ηση. 

3.2.2.1. Το ήδη εγκατεστημένο λογισμικό εφαρμογών 
έκδοσης στοιχείων Η/Υ, με κατάλληλη τροποποίηση, ανα¬ 
λαμβάνει όλη την διαχείριση και συνεργασία μεταξύ αυ¬ 
τού και της ΕΑΦΔΣΣ. 

3.2.2.1.1. Στην περίπτωση αυτή το λογισμικό εφαρμο¬ 
γών επιτελεί τις λειτουργίες και έχει τις εξής δυνατότη¬ 
τες: 

1. Αποθηκεύει τα απαιτούμενα δεδομένα των προς 
εκτύπωση - σήμανση στοιχείων σε ηλεκτρονικά αρχεία 
κειμένου, των οποίων ο τρόπος ονοματοδοσίας καθώς και 
το μέσο αποθήκευσης μπορούν να προκαθορίζονται από 
τον χειριστή. 

2. Επεξεργάζεται και αποστέλλει το σύνολο των δεδο¬ 
μένων που απαιτούνται για την δημιουργία της ΠΑΗΨΣ 
κάθε στοιχείου, προς την διασυνδεόμενη ΕΑΦΔΣΣ. 

3. Δέχεται από την ΕΑΦΔΣΣ (για κάθε στοιχείο): 

- την ημερομηνία και την ώρα δημιουργίας της ΠΑΗΨΣ 
και σήμανσης του στοιχείου 

-την ΠΑΗΨΣ του στοιχείου 

- τον γενικό και ημερήσιο α/α σήμανσης - έκδοσης στοι¬ 
χείου 

- τον Αρ. Μητρώου της ΕΑΦΔΣΣ 

4. Αποθηκεύει τα δεδομένα που έχει δεχθεί από την 
ΕΑΦΔΣΣ σε ηλεκτρονικό αρχείο μιας συμβολοσειράς κει¬ 
μένου σταθερού μήκους (η οποία περιλαμβάνει τα στοι¬ 
χεία του προηγούμενου σημείου 3), του οποίου ο τρόπος 
ονοματοδοσίας καθώς και το μέσο αποθήκευσης μπο¬ 
ρούν να προκαθορίζονται από τον χειριστή. 

5. Στο σύνολο των προς εκτύπωση δεδομένων, προ¬ 
σθέτει μια επιπλέον γραμμή, η οποία αποτελείται από μια 
συμβολοσειρά σταθερού μήκους η οποία περιλαμβάνει 
τα στοιχεία του προηγούμενου σημείου 3, και τα εκτυπώ¬ 
νει στην επιλεγμένη συσκευή εκτύπωσης. 

6. Στο τέλος της ημέρας και μετά την έκδοση του Δελτί¬ 
ου Ημερήσιας Φορολογικής Αναφοράς Σήμανσης Στοι¬ 
χείου (ΔΗΦΑΣΣ) - «Ζ» απάτη ΕΑΔΦΣΣ, δέχεται από αυτήν 
τα δεδομένα της γενικής ημερήσιας «σύνοψης - υπογρα¬ 
φής» ΠΑΗΨΣ της ημέρας και την αποθηκεύει σε ηλεκτρο¬ 
νικό αρχείο κειμένου, ο τρόπος ονοματοδοσίας του οποί¬ 
ου καθώς και το μέσο αποθήκευσής του μπορούν να προ¬ 
καθορίζονται από τον χειριστή. 


3.2.2.1.2. Επιπλέον το λογισμικό αυτό έχει δυνατότητα 
επανατροφοδοτήσεως της ΕΑΦΔΣΣ με τα δεδομένα δη¬ 
μιουργίας ΠΑΗΨΣ, μετά από ακραία περίπτωση εμφάνι¬ 
σης βλάβης της μνήμης εργασίας (0ΜΟ5 Ειύογ) της ΕΑΦ¬ 
ΔΣΣ, καθώς και ανίχνευσης κάθε περίπτωσης αποσύνδε- 
σης ή μη δυνατότητας επικοινωνίας σε κατάσταση 
αποστολής ή λήψης δεδομένων προς ή από την διασυν- 
δεόμενη ΕΑΦΔΣ. 

3.2.2.1.3. Σ’ αυτή την περίπτωση Β, ο κάτοχος της 
άδειας καταλληλότητας ΕΑΦΔΣΣ, υποχρεούται στην έγ¬ 
γραφη δεσμευτική διαβεβαίωσή του, προς την Επιτροπή, 
περί του ελέγχου και της πιστοποίησης της ορθής λει¬ 
τουργίας του χρησιμοποιούμενου (συνεργαζόμενου) λο¬ 
γισμικού εφαρμογών έκδοσης στοιχείων του διασυνδεό- 
μενου Η/Υ, ότι το λογισμικό αυτό - το οποίο θα πρέπει να 
εκδίδει τα στοιχεία απολύτως σύμφωνα με τις ισχύουσες 
διατάξεις του Κ.Β.Σ. και των αρμοδίων υπηρεσιών του 
Υπουργείου Οικονομίας και Οικονομικών, - δεν παρακά¬ 
μπτει με κανέναν τρόπο το σύστημα ασφάλειας των δη¬ 
μοσιονομικών δεδομένων της συγκεκριμένης ΕΑΦΔΣΣ 
και είναι σύμφωνο με τις παρούσες τεχνικές απαιτήσεις 
και προδιαγραφές. 

3.2.2.1.4. Στην δεσμευτική διαβεβαίωση - πιστοποίηση 
του λογισμικού εφαρμογών έκδοσης στοιχείων, αναφέ- 
ρονται υποχρεωτικά: 

- Τα πλήρη στοιχεία του κατασκευαστή του λογισμικού 
εφαρμογών. 

- Η ακριβής ονομασία διάθεσης και ο τρέχων αριθμός 
έκδοσης (νΘΓείοπ) του λογισμικού αυτού. 

3.2.2.1.5. Η δεσμευτική διαβεβαίωση - πιστοποίηση 
προς την Επιτροπή, γίνεται για κάθε διαφορετικό λογι¬ 
σμικό που πρόκειται να χρησιμοποιείται και συνοδεύεται 
από ένα αντίγραφο έκδοσης επίδειξηςτου λογισμικού αυ¬ 
τού, αποθηκευμένο σε κατάλληλο μαγνητικό ή οπτικό μέ¬ 
σο, καθώς και πλήρη στοιχεία για τις απαιτήσεις και συν¬ 
θήκες λειτουργίας του, σε Ηλεκτρονικό Υπολογιστή. 

3.2.2.1.6. Τα στοιχεία αυτά συμπληρώνονται σε ειδικό 
τμήμα σελίδων, που υπάρχει για τον σκοπό αυτό στο 
συνοδευτικό της ΕΑΦΔΣΣ, Βιβλιάριο Συντήρησης και Επι¬ 
σκευών. 

3.2.2.1.7. Δεν επιτρέπεται σε καμία περίπτωση η λει¬ 
τουργία - συνεργασία της ΕΑΦΔΣΣ, με διασυνδεόμενο 
υπολογιστικό σύστημα, το οποίο δεν διαθέτει πιστοποιη¬ 
μένο λογισμικό εφαρμογών για την έκδοση - σήμανση 
στοιχείων. 

3.2.2.1.8. Ο κάτοχος της άδειας καταλληλότητας ΕΑΦ¬ 
ΔΣΣ και το δίκτυο των εξουσιοδοτημένων τεχνικών αντι- 
προσώπωντου, σε οποιαδήποτε περίπτωση διαπίστωσης 
παράβασης των ανωτέρω, είναι υποχρεωμένοι στην άμε¬ 
ση γνωστοποίηση του γεγονότος αυτού στην αρμόδια 
ΔΟΥτου κατόχου του ΕΑΦΔΣΣ και στην Επιτροπή. 

3.3. Δημιουργία, αποθήκευση και διαφύλαξη Ηλεκτρο¬ 
νικών Αρχείων στοιχείων. 

3.3.1. Δημιουργούμενα αρχεία σε Ηλεκτρονικό Υπολο¬ 
γιστή 

3.3.1.1. Μετά την ολοκλήρωση της επικοινωνίας μεταξύ 
της ΕΑΦΔΣΣ και του διασυνδεόμενου Η/Υ, για την σήμαν¬ 
ση κάθε στοιχείου, δημιουργούνται από το λογισμικό 
υποστήριξης της ΕΑΦΔΣΣ, και αποθηκεύονται στον Η/Υ 
σε κατάλληλο μαγνητικό ή οπτικό αποθηκευτικό μέσο, 2 
ηλεκτρονικά αρχεία, σε μορφή απλού αναγνώσιμου κει¬ 
μένου (ΕΛΟΤ-928). 

3.3.1.2. Το πρώτο εξ αυτών αποτελείτο ηλεκτρονικό αρ¬ 
χείο των δεδομένωντου συγκεκριμένου εκδοθέντος στοι¬ 
χείου. Το περιεχόμενο του αρχείου αυτού αποτελείται 
μόνον από τους χαρακτήρες - σύμβολα που έχουν απο¬ 
κλειστικά συμμετάσχει στο σχηματισμό της ΠΑΗΨΣ του 
στοιχείου. Στον σχηματισμό της ονομασίας αυτού του 
αρχείου συμμετέχουν: 

α) Το σύνολο των 11 χαρακτήρων-ψηφίωντου αριθμού 
μητρώου της ΕΑΦΔΣΣ από την οποία έχει προέλθει. Το 
σύνολο αυτό σχηματίζεται από τα 3 γράμματα της έγκρι¬ 
σης και από τα 8 ψηφία του αριθμού παραγωγής χωρίς 
ενδιάμεσα κενά. 

β) Τα 6 ψηφία της ημερομηνίας δημιουργίας του (εγ- 
γραφήςτου) ως εξής: ΕΕΜΜΗΗ, όπου ΕΕ είναι το έτος, ο 
μήνας ΜΜ και ΗΗ η ημερομηνία. 

γ) Ο ημερήσιος αύξων αριθμός σήμανσης - έκδοσης 
στοιχείου σε μορφή μετρητή σταθερού μήκους 4 ψηφίων. 
Ο α/α αναγράφεται στο δεξιότερο μέρος και οι τυχόν 
υπόλοιπες θέσεις (μέχρι τον αριθμό 4) των ψηφίων συ¬ 
μπληρώνονται με 0. Δεν παρεμβάλλεται κανένα σύμβολο 
διαχωρισμού τριάδων (εκατοντάδων, χιλιάδων κ.λπ.). 

δ) Το σύμβολο της κάτω παύλας («_» υηάθΓεοοΓΘ) ακο¬ 
λουθούμενο από το ενδεικτικό λατινικό γράμμα «3», κα¬ 
θώς και 

ε) Το προέκταμα «.Μ» που υποδηλώνει το είδος του 
(απλό αναγνώσιμο κείμενο ΕΛΟΤ-928). 

3.3.1.3. Το δεύτερο εξ αυτών αποτελεί το ηλεκτρονικό 
αρχείο της ΠΑΗΨΣ - Συμβολοσειράς Σήμανσης του συ¬ 
γκεκριμένου στοιχείου. Στον σχηματισμό της ονομασίας 
αυτού του αρχείου αυτού συμμετέχουν: 

α) Το σύνολο των 11 χαρακτήρων-ψηφίωντου αριθμού 
μητρώου της ΕΑΦΔΣΣ από την οποία έχει προέλθει. Το 
σύνολο αυτό σχηματίζεται από τα 3 γράμματα της έγκρι¬ 
σης και από τα 8 ψηφία του αριθμού παραγωγής χωρίς 
ενδιάμεσα κενά. 

β) Τα 6 ψηφία της ημερομηνίας δημιουργίας του (εγ¬ 
γραφής του) ως εξής: ΕΕΜΜΗΗ, όπου ΕΕ είναι το έτος, 
ΜΜ ο μήνας και ΗΗ η ημερομηνία. 

γ) Ο ημερήσιος αύξων αριθμός σήμανσης - έκδοσης 
στοιχείου σε μορφή μετρητή σταθερού μήκους 4 ψηφίων. 
Ο α/α αναγράφεται στο δεξιότερο μέρος και οι τυχόν 
υπόλοιπες θέσεις (μέχρι τον αριθμό 4) των ψηφίων συ¬ 
μπληρώνονται με 0. Δεν παρεμβάλλεται κανένα σύμβολο 
διαχωρισμού τριάδων (εκατοντάδων, χιλιάδων κ.λπ.). 

δ) Το σύμβολο της κάτω παύλας («_» υηάθΓεοοΓΘ) ακο¬ 
λουθούμενο από το ενδεικτικό λατινικό γράμμα «ό», κα¬ 
θώς και 

ε) Το προέκταμα «.Μ» που υποδηλώνει το είδος του 
(απλό αναγνώσιμο κείμενο ΕΛΟΤ-928). 

3.3.1.4. Στο δεύτερο αυτό αρχείο, περιέχεται μόνον η 
Συμβολοσειρά Σήμανσης στοιχείου, σταθερού μεγέθους 
77 χαρακτήρων, την οποία αποτελούν: 

- Η αλληλουχία των 40 δεκαεξαδικών (ΕΛΟΤ-928) χαρα¬ 
κτήρων της αντίστοιχης ΠΑΗΨΣ του στοιχείου (γίνεται 
χρήση μόνον αριθμών και κεφαλαίων λατινικών χαρακτή- 
ρων0...9 και Α...Ρ). 

- Ένας κενός χαρακτήρας (διάστημα - ερβοθ). 

- Ο ημερήσιος αύξων αριθμός σήμανσης - έκδοσης 
στοιχείου σε μορφή μετρητή σταθερού μήκους 4 ψηφίων. 
Ο α/α αναγράφεται στο δεξιότερο μέρος και οι τυχόν υπό¬ 
λοιπες θέσεις (μέχρι τον αριθμό 4) των ψηφίων συμπλη¬ 
ρώνονται με 0. Δεν παρεμβάλλεται κανένα σύμβολο δια¬ 
χωρισμού τριάδων (εκατοντάδων, χιλιάδων κ.λπ.). 


- Ένας κενός χαρακτήρας (διάστημα - ερβσθ). 

- Ο γενικός α/α σήμανσης - έκδοσης στοιχείου σε μορ¬ 
φή μετρητή σταθερού μήκους 8 ψηφίων. Ο α/α αναγρά¬ 
φεται στο δεξιότερο μέρος και οι τυχόν υπόλοιπες θέσεις 
(μέχρι τον αριθμό 8) των ψηφίων συμπληρώνονται με 0. 
Δεν παρεμβάλλεται κανένα σύμβολο διαχωρισμού τριά¬ 
δων (εκατοντάδων, χιλιάδων κ.λπ.). 

- Ένας κενός χαρακτήρας (διάστημα - ερβσθ). 

- Μια σταθερού μήκους αλληλουχία 10 χαρακτήρων, η 
οποία προσδιορίζει την ημερομηνία καιτην ώρα δημιουρ¬ 
γίας της ΠΑΗΨΣ και σήμανσης του στοιχείου ως εξής: 
ΕΕΜΜΗΗΩΩΛΛ, όπου ΕΕ είναι το έτος, ΜΜ ο μήνας, ΗΗ 
η ημερομηνία, ΩΩ η ώρα και ΛΑ τα λεπτά. 

- Ένας κενός χαρακτήρας (διάστημα - ερβσθ). 

- Το σύνολο των 11 χαρακτήρων - ψηφίωντου αριθμού 
μητρώου της ΕΑΦΔΣΣ από την οποία έχει προέλθει. Το 
σύνολο αυτό σχηματίζεται από τα 3 γράμματα της έγκρι¬ 
σης και από τα 8 ψηφία του αριθμού παραγωγής χωρίς 
ενδιάμεσα κενά. 

3.3.2. Ηλεκτρονικό αρχείο γενικής ημερήσιας «σύνο¬ 
ψης - υπογραφής» ΠΑΗΨΣ. 

3.3.2.1. Στο τέλος της ημέρας και μετά την έκδοση του 
Δελτίου Ημερήσιας Φορολογικής Αναφοράς Σήμανσης 
Στοιχείου (ΔΗΦΑΣΣ) - «Ζ» από τη ΕΑΔΦΣΣ, ο διασυνδεό- 
μενος Η/Υ δέχεται από αυτήν, τα δεδομένα της γενικής 
ημερήσιας «σύνοψης - υπογραφής» ΠΑΗΨΣ της ημέρας 
και τα αποθηκεύει σε ηλεκτρονικό αρχείο κειμένου. Στον 
σχηματισμό της ονομασίας του αρχείου αυτού συμμε¬ 
τέχουν: 

α) Το σύνολοτων 11 χαρακτήρων- ψηφίωντου αριθμού 
μητρώου της ΕΑΦΔΣΣ από την οποία έχει προέλθει. Το 
σύνολο αυτό σχηματίζεται από τα 3 γράμματα της έγκρι¬ 
σης και από τα 8 ψηφία του αριθμού παραγωγής χωρίς 
ενδιάμεσα κενά. 

β) Μια σταθερού μήκους αλληλουχία 10 χαρακτήρων, η 
οποία προσδιορίζει την ημερομηνία καιτην ώρα δημιουρ¬ 
γίας της γενικής ημερήσιας ΠΑΗΨΣ και έκδοσης του 
αντίστοιχου Δελτίου Ημερήσιας Φορολογικής Αναφοράς 
Σήμανσης Στοιχείου (ΔΗΦΑΣΣ) - «Ζ», ως εξής: ΕΕΜΜΗΗ¬ 
ΩΩΛΛ, όπου ΕΕ είναι τα δύο τελευταία ψηφία του έτους, 
ΜΜ ο μήνας, ΗΗ η ημερομηνία, ΩΩη ώρα και ΛΑ τα λεπτά. 

γ) Ο αύξων αριθμός του Δελτίου Ημερήσιας Φορολογι¬ 
κής Αναφοράς Σήμανσης Στοιχείου (ΔΗΦΑΣΣ) - «Ζ» σε 
μορφή μετρητή σταθερού μήκους 4 ψηφίων. Ο α/α ανα¬ 
γράφεται στο δεξιότερο μέρος και οι τυχόν υπόλοιπες 
θέσεις (μέχριτον αριθμό 4) των ψηφίων συμπληρώνονται 
με 0. Δεν παρεμβάλλεται κανένα σύμβολο διαχωρισμού 
τριάδων (εκατοντάδων, χιλιάδων κ.λπ.). 

δ) Το σύμβολο της κάτω παύλας («_» υηάθΓεοοΓΘ) ακο¬ 
λουθούμενο από το ενδεικτικό λατινικό γράμμα «ο», κα¬ 
θώς και 

ε) Το προέκταμα «.Ιχί» που υποδηλώνει το είδος του 
(απλό αναγνώσιμο κείμενο ΕΛΟΤ-928). 

3.3.2.2. Στο αρχείο αυτό, περιέχεται μόνον η αλληλου¬ 
χία των 40 δεκαεξαδικών (ΕΛΟΤ-928) χαρακτήρωντης γε¬ 
νικής ημερήσιας ΠΑΗΨΣ (γίνεται χρήση μόνον αριθμών 
και κεφαλαίων λατινικών χαρακτήρων 0...9 και Α... Ρ). 

3.3.3. Γιατην υποχρέωση και το σκοπό διαφύλαξης των 
αποθηκευμένων Ηλεκτρονικών Αρχείων. 

3.3.3.1. Ταενλόγωδημιουργούμενα αρχεία, (του κειμέ¬ 
νου των απαιτούμενων δεδομένων κάθε εκδιδομένου 
στοιχείου, της ΠΑΗΨΣ - Συμβολοσειράς Σήμανσης, που 

αντιστοιχεί σ’ αυτό, καθώς και τα ηλεκτρονικά αρχεία με 
τις γενικές ΠΑΗΨΣ κάθε ημέρας), με αποκλειστική ευθύ¬ 
νη του κατόχου της ΕΑΦΔΣΣ και υπόχρεου στη φύλαξη 
στοιχείων, φυλάσσονται για όσο χρονικό διάστημα ορί¬ 
ζουν οι φορολογικές διατάξεις του άρθρου 21 του Κ.Β.Σ. 
(6 χρόνια), παραμένουν δε, άμεσα προσπελάσιμα και 
αναγνώσιμα σε οποιαδήποτε απαίτηση των φορολογικών 
αρχών και παρέχεται κάθε διευκόλυνση και εφόδιο (μέσα, 
αναγκαίος εξοπλισμός κ.λπ.), για την μεταφορά τους σε 
άλλο προσωπικό ηλεκτρονικό υπολογιστή και την διενέρ¬ 
γεια σχετικών εκτυπώσεων και ελέγχων επαλήθευσης. 

3.3.3.2. Οποιαδήποτε απώλεια η αλλοίωση του αρχείου 
αυτού, επισύρει τις προβλεπόμενες από τις σχετικές δια¬ 
τάξεις κυρώσεις (άρθρο 30 Κ.Β.Σ. και άρθρο 5 του Ν. 
2523/1997). 

3.3.3.3. Η γνησιότητα της προέλευσης και η διατήρηση 
της ακεραιότητας του περιεχομένου, καθώς και η ανα¬ 
γνωσιμότητα των στοιχείων των αρχείων αυτών πρέπει να 
εξασφαλίζονται για όλη της διάρκεια της αποθήκευσής 
τους. 

4. Δεδομένα Δημιουργίας ΠΑΗΨΣ 

4.1. Απαιτήσεις από τον Κ.Β.Σ. 

4.1.1. Είναι υποχρεωτική η εκτύπωση και συμμετοχή 
στη σήμανση όλωντων δεδομένωντου περιεχομένου του 
εκδιδόμενου στοιχείου κατά περίπτωση (τίτλος στοι¬ 
χείου, πλήρη στοιχεία συμβαλλομένων, πλήρη στοιχεία 
συναλλαγής κ.λπ..), όπως αυτά ορίζονται με τις διατάξεις 
του Κ.Β.Σ. (Π.Δ. 186/1992). 

4.1.2. Σε κάθε περίπτωση έκδοσης στοιχείων από εκτυ- 
πωτικό μηχανισμό (εκτυπωτή), στον οποίο δεν γίνεται 
χρήση ταυτόχρονης εκτύπωσης πρωτοτύπου και αντι¬ 
γράφων μέσω χημικού χάρτου ή καρμπόν, ισχύουν τα 
εξής: 

4.1.2.1. Ειδικά για τα στοιχεία του άρθρου 16, παρά¬ 
γραφοι 5, 6 και 10 του Κ.Β.Σ., είναι υποχρεωτική η εκτύ¬ 
πωση και συμμετοχή στη σήμανση, των ενδείξεων προο¬ 
ρισμού τους. Στην περίπτωση αυτή εκδίδεται και σημαί- 
νεται ιδιαίτερο - ξεχωριστό στοιχείο για κάθε προορισμό. 

4.1.2.2. Στην περίπτωση έκδοσης Δελτίων Αποστολής 
συνενωμένων ή μη, τα οποία προορίζονται να αποτελούν 
συνοδευτικά μεταφοράς αγαθών, εκδίδεται μόνον μια 
φορά το αντίστοιχο στοιχείο (πρώτο αντίτυπο), στο οποίο 
εκτυπώνεται και συμμετέχει στη σήμανση, η χαρακτηρι¬ 
στική ένδειξη «ΠΡΩΤΟΤΥΠΟ». 

4.1.2.3. Σε κάθε περίπτωση έκδοσης περισσοτέρων 
αντιτύπων, υποχρεωτικά εκτυπώνονται και συμμετέχουν 
στη σήμανση, οι ενδείξεις που ορίζονται με τις διατάξεις 
του άρθρου 18, παράγραφος 4του Κ.Β.Σ. 

4.2. Χρήση συγκεκριμένης κωδικοποίησης - κωδικοσε- 
λίδας. 

4.2.1. Για τον σχηματισμό της ΠΑΗΨΣ κάθε εκδιδομέ- 
νου στοιχείου, αλλά και της γενικής ημερήσιας ΠΑΗΨΣ, 
ακολουθείται το πρότυπο της θέσης / σειράς των χαρα¬ 
κτήρων-συμβόλων, ΕΛΟΤ-928, ανεξάρτητα από την εσω¬ 
τερική παράσταση εντός της ΕΑΦΔΣΣ, των εκτυπούμε- 
νων συμβόλων και χαρακτήρων. 

4.3. Ειδικοί χαρακτήρες - χαρακτήρες ελέγχου μορφο¬ 
ποίησης 

4.3.1. Στην περίπτωση που η εκτύπωση των δελτίωντων 
εκδιδομένων στοιχείων περιλαμβάνει και άλλους ειδικούς 
χαρακτήρες μορφοποίησης κειμένου (πχ έντονης γρα¬ 


φής, διπλού ύψους, πλάτους, κλίσης συμβόλων, χρώμα¬ 
τος, οριζοντίων ή καθέτων γραμμών κ.λπ.), τότε αυτοί δεν 
αποστέλλονται στην ΕΑΦΔΣΣ και δεν συμμετέχουν στον 
σχηματισμό της ΠΑΗΨΣ του στοιχείου. 

4.3.2. Δεν απαιτείται η εμφάνιση και η μορφοποίηση 
(έντονη γραφή, διπλό ύψος, κλίση γραμμάτων, εικόνες, 
γραφικά κ.λπ.) στο κείμενο που περιέχεται (και μπορεί να 
εκτυπώνεται), στο μόνιμα αποθηκευμένο στον Η/Υ αρχείο 
του συγκεκριμένου στοιχείου, να ταυτίζεται απόλυτα 
στην μορφή με το εκδοθέν. 

4.4. Χρήση Γραφικών - Εικόνων. 

4.4.1. Στην περίπτωση που στην εκτύπωση των δελτίων 
των εκδιδομένων στοιχείων γίνεται χρήση γραφικών ή 
εικόνας (π.χ. διαφημιστικών μηνυμάτων κ.λπ..), τότε για 
τον σχηματισμό της ΠΑΗΨΣ και τη σήμανση του στοι¬ 
χείου, τα δεδομένα που αφορούν την εικόνα ή το γραφι¬ 
κό, αντικαθίστανται από την ενδεικτική λέξη «[Εικόνα]», 
μέσα σε όρθιες αγκύλες. 

4.4.2. Εάν στην εκτύπωση γίνεται χρήση εικόνων ή 
γραφικών, τότε αυτά δεν επιτρέπεται να έχουν αναφορές 
σε ποσά και ποσότητες ή να παραπλανούν ή να παραπέ¬ 
μπουν σε οποιεσδήποτε παρανοήσεις των δεδομένων 
του εκδιδομένου στοιχείου και το μέγεθος τους δεν επι¬ 
τρέπεται να υπερβαίνει το αντίστοιχο μέγεθος έξι (6) 
απλών γραμμών κειμένου. 

4.5. Δημιουργία ΠΑΗΨΣ στοιχείου 

4.5.1. Για την δημιουργία της ΠΑΗΨΣ, αποστέλλονται 
στην ΕΑΦΔΣΣ όλα ανεξαιρέτως τα σύμβολα και οι χαρα¬ 
κτήρες που είναι εκτυπώσιμοι στο δελτίο του στοιχείου, 
ώστε να υπάρχει ταύτιση χαρακτήρων και αριθμού γραμ¬ 
μών κειμένου. Γ ια το σκοπό αυτό -όταν και όπου απαιτεί¬ 
ται- αποστέλλονται επιπλέον και οι εξής κωδικοί χαρα¬ 
κτήρες και μόνον αυτοί: 

- κενού χαρακτήρα - διαστήματος (εραοθ) 

- στηλοθέτη (ΤΑΒ) 

- αλλαγής γραμμής (Ιιπθ ίοοά - ΙΕ) 

- αρχής νέας γραμμής (οαττίαρθ τθίυτπ - ΟΒ) 

- αλλαγής σελίδας (πθχΙ ραρθ - ΝΡ) 

-τέλουςαρχείου (οπό οίίίΐΘ- ΕΟΡ) 

4.5.2. Η ΕΑΦΔΣΣ αφού λάβει το σύνολο των απαιτούμε- 
νων δεδομένων, προσθέτει σε αυτά άμεσα, χωρίς καμία 
άλλη ενδιάμεση παρεμβολή, μια συμβολοσειρά σταθε¬ 
ρού μήκους 33 χαρακτήρων η οποία αποτελείται από: 

-τους 11 χαρακτήρες-ψηφίατου αριθμού μητρώου της 
ΕΑΦΔΣΣ από την οποία έχει προέλθει και οι οποίοι αποτε¬ 
λούνται από τα 3 γράμματα της έγκρισης και από τα 8 
ψηφία του εργοστασιακού σειριακού αριθμού παραγω¬ 
γής χωρίς ενδιάμεσα κενά. 

- τον γενικό αύξοντα αριθμό σήμανσης - έκδοσης στοι¬ 
χείου σε μορφή μετρητή σταθερού μήκους 8 ψηφίων. Ο 
α/α αναγράφεται στο δεξιότερο μέρος και οι τυχόν υπό¬ 
λοιπες θέσεις (μέχρι τον αριθμό 8) των ψηφίων συμπλη¬ 
ρώνονται με 0. Δεν παρεμβάλλεται κανένα σύμβολο δια¬ 
χωρισμού τριάδων (εκατοντάδων, χιλιάδων κ.λπ.). 

- τον ημερήσιο αύξοντα αριθμό σήμανσης - έκδοσης 
στοιχείου σε μορφή μετρητή σταθερού μήκους 4 ψηφίων. 
Ο α/α αναγράφεται στο δεξιότερο μέρος και οι τυχόν υπό¬ 
λοιπες θέσεις (μέχρι τον αριθμό 4) των ψηφίων συμπλη¬ 
ρώνονται με 0. Δεν παρεμβάλλεται κανένα σύμβολο δια¬ 
χωρισμού τριάδων (εκατοντάδων, χιλιάδων κ.λπ.). 

- την σταθερού μήκους 10 χαρακτήρων αλληλουχία, η 
οποία προσδιορίζει την ημερομηνία καιτηνώραδημιουρ- 

γίας της ΠΑΗΨΣ και σήμανσης του στοιχείου ως εξής: 
ΕΕΜΜΗΗΩΩΛΛ, όπου ΕΕ είναι το έτος, ΜΜ ο μήνας, ΗΗ 
η ημερομηνία, ΩΩ η ώρα και ΛΛτα λεπτά. 

4.5.3. Τα δεδομένα αυτά επεξεργάζονται από την ΕΑΦ- 
ΔΣΣ μέσω του ειδικού ασφαλούς αλγορίθμου 3ΗΑ-1, και 
από το αποτέλεσμα της επεξεργασίας προκύπτει η 
ΠΑΗΨΣ, του συγκεκριμένου στοιχείου, η οποία και απο- 
στέλλεται μαζί με την ημερομηνία και ώρα σήμανσης και 
δημιουργίας της ΠΑΗΨΣ, τον ημερήσιο και γενικό α/α 
αρίθμησης σήμανσης στοιχείου και τον αρ. μητρώου της 
ΕΑΦΔΣΣ, στον διασυνδεόμενο Η/Υ, για την αποτύπωση - 
εκτύπωση στο υπό έκδοση στοιχείο και την δημιουργία 
και αποθήκευση του αντίστοιχου ηλεκτρονικού αρχείου 
της ΠΑΗΨΣ-Συμβολοσειράς Σήμανσης. 

4.6. Αποτύπωση - εκτύπωση ΠΑΗΨΣ στο εκδιδόμενο 
στοιχείο - Συμβολοσειρά Σήμανσης Στοιχείου. 

4.6.1. Η αποτύπωση - εκτύπωση της ΠΑΗΨΣ στο εκδι- 
δόμενο από τον διασυνδεόμενο Η/Υ στοιχείο, γίνεται από 
το λογισμικό υποστήριξης της ΕΑΦΔΣΣ, το οποίο αφού 
λάβει τα προαναφερθέντα δεδομένα, ενσωματώνει στο 
προς εκτύπωση δελτίο του στοιχείου, την συμβολοσειρά 
της Σήμανσης του στοιχείου. 

4.6.2. Η ενσωμάτωση της Συμβολοσειράς της Σήμαν¬ 
σης του στοιχείου εντός του περιεχομένου του στοιχείου 
αποτελεί πλέον μέρος του. Η τοποθέτηση της Συμβολο- 
σειράς Σήμανσης, γίνεται στην αμέσως επόμενη εκτυπώ- 
σιμη γραμμή από αυτήν των τελευταία εκτυπώσιμων δε¬ 
δομένων του στοιχείου, είναι σταθερού μήκους και περι¬ 
λαμβάνει ακριβώς τους ίδιους 77 χαρακτήρες, οι οποίοι 
αποθηκεύονται και στο αντίστοιχο αρχείο της ΠΑΗΨΣ- 
Συμβολοσειράς Σήμανσης στον Η/Υ. Συγκεκριμένα η 
συμβολοσειρά Σήμανσης στοιχείου σχηματίζεται από: 

- την αλληλουχία των 40 δεκαεξαδικών (ΕΛΟΤ-928) χα¬ 
ρακτήρων της αντίστοιχης ΠΑΗΨΣ του στοιχείου (γίνεται 
χρήση μόνον αριθμών και κεφαλαίων λατινικών χαρακτή- 
ρων0...9 και Α...Ρ). 

- ένα κενό χαρακτήρα (διάστημα - ερεοε) 

- τον ημερήσιο αύξοντα αριθμό σήμανσης - έκδοσης 
στοιχείου σε μορφή μετρητή σταθερού μήκους 4 ψηφίων. 
Ο α/α αναγράφεται στο δεξιότερο μέρος και οι τυχόν 
υπόλοιπες θέσεις (μέχρι τον αριθμό 4) των ψηφίων συ¬ 
μπληρώνονται με 0. Δεν παρεμβάλλεται κανένα σύμβολο 
διαχωρισμού τριάδων (εκατοντάδων, χιλιάδων κ.λπ.). 

- ένα κενό χαρακτήρα (διάστημα - ερεοε) 

- τον γενικό α/α σήμανσης - έκδοσης στοιχείου σε μορ¬ 
φή μετρητή σταθερού μήκους 8 ψηφίων. Ο α/α αναγρά¬ 
φεται στο δεξιότερο μέρος και οιτυχόν υπόλοιπες θέσεις 
(μέχρι τον αριθμό 8) των ψηφίων συμπληρώνονται με 0. 
Δεν παρεμβάλλεται κανένα σύμβολο διαχωρισμού τριά¬ 
δων (εκατοντάδων, χιλιάδων κ.λπ.). 

- ένα κενό χαρακτήρα (διάστημα - ερεοε) 

- μια σταθερού μήκους αλληλουχία 10 χαρακτήρων, η 
οποία προσδιορίζει την ημερομηνία και την ώρα δημιουρ¬ 
γίας της ΠΑΗΨΣ και σήμανσης του στοιχείου ως εξής: 
ΕΕΜΜΗΗΩΩΛΛ, όπου ΕΕ είναι το έτος, ΜΜ ο μήνας, ΗΗ 
η ημερομηνία, ΩΩ η ώρα και ΛΛτα λεπτά. 

- ένα κενό χαρακτήρα (διάστημα - ερεοε) 

- τον αρ. μητρώου της ΕΑΦΔΣΣ: (3 χαρακτήρες - γράμ¬ 
ματα του αριθμού έγκρισης, ένας κενός χαρακτήρας (διά¬ 
στημα - εραοε), και ο α/α εργοστασιακός σειριακός αρι¬ 
θμός παραγωγής ο οποίος επίσης είναι σταθερού μεγέ¬ 
θους και σχηματίζεται από 8 ψηφία). 


4.6.3. Γιατην διευκόλυνση και την αποφυγή λαθών κατά 
την αναπαραγωγή - αντιγραφή και έλεγχο της Συμβολο- 
σειράς Σήμανσης, επιτρέπεται αμέσως μετά την Συμβο- 
λοσειρά Σήμανσης, η επιπλέον αποτύπωσή της και με τη 
χρήση γραμμωτού κώδικα (03Γ οοόθ). 

4.7. Δημιουργία γενικής ημερήσιας ΠΑΗΨΣ 

4.7.1. Για την δημιουργία της γενικής ημερήσιας 
ΠΑΗΨΣ, το λογισμικό της ΕΑΦΔΣΣ με την ενεργοποίηση 
της διαδικασίας έκδοσης του Δελτίου Ημερήσιας Φορο¬ 
λογικής Αναφοράς Σήμανσης Στοιχείου (ΔΗΦΑΣΣ) - «Ζ», 
επεξεργάζεται όλες της δημιουργηθείσες ΠΑΗΨΣ κάθε 
στοιχείου (που έχουν δημιουργηθεί και αποθηκευθεί 
στη μνήμη εργασίας, από την έκδοση του αμέσως προη¬ 
γούμενου δελτίου ΔΗΦΑΣΣ - «Ζ»), μέσω του ειδικού 
ασφαλούς αλγορίθμου 3ΗΑ-1. 

4.7.2. Από το αποτέλεσμα της επεξεργασίας αυτής προ¬ 
κύπτει η γενική ημερήσια ΠΑΗΨΣ, η οποία (αφού εκδοθεί 
το Δελτίο Ημερήσιας Φορολογικής Αναφοράς Σήμανσης 
Στοιχείου (ΔΗΦΑΣΣ) - «Ζ»), αποστέλλεται μαζί με την ημε¬ 
ρομηνία και ώρα έκδοσης, τον α/α αρίθμησης του δελτίου 
ΔΗΦΑΣΣ - «Ζ» και τον αρ. μητρώου της ΕΑΦΔΣΣ, στον δια- 
συνδεόμενο Η/Υ, για την δημιουργία και αποθήκευση του 
αντίστοιχου ηλεκτρονικού αρχείου της γενικής ημερή¬ 
σιας ΠΑΗΨΣ. 

5. Διαδικασία Ελέγχου Ακεραιότητας των εκδιδομένων 
στοιχείων με βάση τα αποθηκευμένα ηλεκτρονικά αρχεία. 

5.1. Ο ελεγχόμενος παρέχει και θέτει σε άμεση χρήση 
κάθε μέσο και εξοπλισμό για τη διενέργεια του ελέγχου 
από τα αρμόδια ελεγκτικά όργανα. 

5.2. Ο ελεγχόμενος υποχρεούται να: 

- παραδίδει αντίγραφα των ηλεκτρονικών αρχείων των 
στοιχείων που του ζητούνται για έλεγχο σε κατάλληλο μέ¬ 
σο (πχ δισκέτες, οπτικούς δίσκους Ωϋ κ.λπ.), 

- βεβαιώνει και αποδέχεται ότι τα στοιχεία αυτά είναι 
ίδια με εκείνα που εντοπίζονται και εκτυπώνονται στην 
επόμενη παράγραφο, στο βήμα ίν. 

5.3. Ο έλεγχος ενός στοιχείου μπορεί να περιλαμβάνει 
τα εξής βήματα: 

ί. Προσδιορισμό επί του ελεγχόμενου στοιχείου της 
ημερομηνίας έκδοσής του, καθώς και των στοιχείων της 
συμβολοσειράς Σήμανσης και της ΕΑΦΔΣΣ, από την 
οποία προέρχεται. 

ϋ. Εκτύπωση Δελτίου Ανάγνωσης Περιόδου Φορολογι¬ 
κής Μνήμης Ημερήσιων Συνόψεων - (ΔΑΠΦΜΗΣ) για την 
ημερομηνία αυτή καιπροσδιορισμό επ’ αυτού της Γ ενικής 
Ημερήσιας ΠΑΗΨΣ. 

ίϋ. Πρόσβαση στα φυλασσόμενα ηλεκτρονικά αρχεία 
στοιχείων και ΠΑΗΨΣ για την ημέρα αυτή και τα οποία 
αφορούν την συγκεκριμένη ΕΑΦΔΣΣ 

ίν. Εντοπισμό και εκτύπωση των ηλεκτρονικών αρχείων 
κειμένου και ΠΑΗΨΣ του στοιχείου που ελέγχεται. 

ν. Έλεγχο του περιεχομένου του αρχείου κειμένου 
(«._3.1χΙ»), με το ελεγχόμενο στοιχείο. Ελέγχεται το πε¬ 

ριεχόμενο, ανεξάρτητα από το μέγεθος και την εμφάνιση 
των χαρακτήρων. (Η συμβολοσειρά Σήμανσης δεν λαμ- 
βάνεται υπ’ όψη). Θα πρέπει να ταυτίζονται! 

νί. Σύγκριση του περιεχομένου του ηλεκτρονικού αρ¬ 
χείου της ΠΑΗΨΣ («._ό.ίχΙ»), με τη Συμβολοσειρά 

Σήμανσης, η οποία αναγράφεται επί του ελεγχόμενου 
στοιχείου. Θα πρέπει να ταυτίζονται! 

νϋ. Χρήση Η/Υ για την εκτέλεση ειδικού προγράμματος 
δημιουργίας συνόψεων 5ΗΑ-1, και δημιουργία γενικής 

ΠΑΗΨΣ από τις επιμέρους ΠΑΗΨΣ κάθε στοιχείου της 
ημέρας (στην οποία φυσικά συμμετέχει και η ΠΑΗΨΣ του 
ελεγχόμενου στοιχείου). 

νϋί. Σύγκριση της προκύπτουσας ΠΑΗΨΣ του ελέγχου, 
με αυτήν που αναγράφεται στο Δελτίο Ανάγνωσης Πε¬ 
ριόδου Φορολογικής Μνήμης Ημερήσιων Συνόψεων - 
(ΔΑΠΦΜΗΣ), του βήματος Π. Θα πρέπει να ταυτίζονται! 

6. Λειτουργικά Χαρακτηριστικά 

6.1. Κύριες Λειτουργίες - Βασικά Χαρακτηριστικά 

6.1.1. Τα Βασικά Λειτουργικά Χαρακτηριστικά της ΕΑΦ- 
ΔΣΣ προσδιορίζονται από τις δυνατότητές της να: 

- Επικοινωνεί με διασυνδεόμενο Η/Υ για λήψη δημοσιο¬ 
νομικών δεδομένων για κάθε έκδοση στοιχείου που χειρί¬ 
ζεται ο Η/Υ. 

- Επεξεργάζεται τα δεδομένα αυτά και δημιουργεί μέσω 
του ειδικού Ασφαλούς Αλγορίθμου 3ΗΑ-1, μια μονοσή¬ 
μαντη ΠΑΗΨΣ, για κάθε ένα εκδιδόμενο στοιχείο. 

- Αριθμεί και διαφυλάσσει στη μνήμη εργασίας κάθε δη- 
μιουργούμενη ΠΑΗΨΣ. 

- Εκδίδει το σχετικό ΔΦΣΣ. 

- Αποστέλλει για κάθε δημιουργηθείσα ΠΑΗΨΣ, την ίδια 
την ΠΑΗΨΣ, την ημερομηνία και ώρα δημιουργίας της, 
την αρίθμησή της, τον αρ. Μητρώου ΕΑΦΔΣΣ, καθώς και 
οποιοδήποτε απαιτούμενο στοιχείο, στον διασυνδεόμενο 
Η/Υ. 

- Με την ημερήσια διαδικασία έκδοσης του ΔΗΦΑΣΣ - 
«Ζ», δημιουργεί, μέσω του ειδικού Ασφαλούς Αλγορίθμου 
3ΗΑ-1, την μονοσήμαντη γενική ΠΑΗΨΣ όλων των 
ΠΑΗΨΣ της ημέρας και την αποθηκεύει μόνιμα στη Φο¬ 
ρολογική Μνήμη, μαζί με όλα τα λοιπά απαραίτητα στοι¬ 
χεία (ημερήσιος αριθμός ΠΑΗΨΣ, κ.λπ.). 

- Αποστέλλει την δημιουργηθείσα γενική ημερήσια 
ΠΑΗΨΣ και οποιοδήποτε απαιτούμενο στοιχείο, στον δια- 
συνδεόμενο Η/Υ. 

- Εκδίδει άλατα απαραίτητα δελτία, όπως τα ΕΦΔ και τα 
λοιπά διαγνωστικά ή πληροφοριακά δελτία χειρισμών και 
προγραμματισμού. 

- Ανιχνεύει οποιαδήποτε βλάβη της μνήμης εργασίας 
καθώς και κάθε περίπτωση αποσύνδεσης του διασυνδεό- 
μενου Η/Υ, κατά την επικοινωνία της με αυτόν. 

7. Τεχνικά Χαρακτηριστικά 

7.1. Γενικά για τα τεχνικά χαρακτηριστικά των ΕΑΦΔΣΣ, 
ισχύουν τα όσα ορίζονται στις αντίστοιχες παραγράφους 
των Τεχνικών Προδιαγραφών των Φορολογικών Ηλε¬ 
κτρονικών Μηχανισμών και Συστημάτων (ΑΥΟ 1081253/ 
320/0015/9.10.2002/ ΠΟΑ. 1234/2002 - ΦΕΚ 1362/Β7 
23.10.2002). Ειδικά όμως οι επόμενες παράγραφοι εξει- 
δικεύουντις τεχνικές απαιτήσεις για τις ΕΑΦΔΣΣ ως εξής: 

7.2. Ηλεκτρική Τροφοδοσία 

7.2.1. Οι ΕΑΦΔΣΣ διαθέτουν αυτόνομη είσοδο παροχής 
τροφοδοσίας ηλεκτρικού ρεύματος, είτε εναλλασσομέ- 
νου (Τάσεως 230ν ± 10%.συχνότητος 50Ηζ ± 5%.), είτε 
συνεχούς (12 ή 24 V ΟΘ). 

7.2.2. Ενδεχόμενη εξωτερική ηλεκτρική τροφοδοτική 
διάταξη (ανορθωτής - μετασχηματιστής κ.λπ.), θεωρεί¬ 
ται αναπόσπαστο τμήμα της ΕΑΦΔΣΣ και της έγκρισής 
της. 

7.2.3. Σε κατάσταση λειτουργίας σε σύνδεση με δια- 
συνδεόμενο σύστημα Η/Υ, η ηλεκτρική τροφοδοσία της 
ΕΑΦΔΣΣ, είναι δυνατόν να λαμβάνεται από τον διασυν- 
δεόμενο Η/Υ. 


7.3. Μνήμη εργασίας - ασφάλεια δεδομένων 

7.3.1. Η μνήμη εργασίας είναι η μονάδα όπου ενταμιεύ- 
ονται τα προγράμματα, οι ΠΑΗΨΣ για κάθε σημαινόμενο 
στοιχείο και τα ενδιάμεσα δεδομένα επεξεργασίας που 
απαιτούνται ή δημιουργούνται κατά την ημερήσια λει¬ 
τουργία της ΕΑΦΔΣΣ. 

7.3.2. Στην μνήμη εργασίας τηρούνται και όλοι οι απα¬ 
ραίτητοι αθροιστές, όπως ο ημερήσιος μετρητής εκδο- 
θεισών δελτίων σήμανσης, τυχόν άλλοι απαραίτητοι 
αθροιστές πχ αριθμός βλαβών (ΘΜ03 Επόγ), επεμβάσεις 
εξουσιοδοτημένων τεχνικών κ.λπ. 

7.3.3. Το λογισμικό της ΕΑΦΔΣΣ προστατεύει με ειδικό 
σύστημα ασφάλειας το περιεχόμενο της μνήμης εργα¬ 
σίας και δεν επιτρέπει με κανένα τρόπο την ακύρωση / 
διαγραφή, η αφαίρεση αριθμών από τους ημερήσιους 
σωρευτές / αθροιστές της μνήμης εργασίας. 

7.3.4. Δεν είναι δυνατή σε καμιά περίπτωση η πράξη της 
αφαίρεσης, ούτε η διαγραφή δεδομένων από τη μνήμη 
εργασίας, ούτε η επικάλυψή τους με άλλα. 

7.3.5.0 μηδενισμός της μνήμης εργασίας γίνεται μόνον 
μετά την επιτυχή μεταφορά και εγγραφή των απαραίτη¬ 
των στοιχείων στη φορολογική μνήμη. Τα δεδομένα που 
εγγράφονται στην φορολογική μνήμη και εκτυπώνονται 
στο δελτίο ΔΗΦΑΣΣ - «Ζ», προέρχονται αποκλειστικά και 
μόνο από αυτά που έχουν διαμορφωθεί και συσσωρευτεί 
στη μνήμη εργασίας της ΕΑΦΔΣΣ. Το λογισμικό της ΕΑΦ¬ 
ΔΣΣ δεν επιτρέπει με κανένα τρόπο την έκδοση του δελ¬ 
τίου ΔΗΦΑΣΣ - «Ζ» κατευθείαν, από δεδομένα που έχουν 
προσχηματισθεί σε διασυνδεόμενο σύστημα Η/Υ και 
προέρχονται κατ’ ευθείαν απ’ αυτό. 

7.4. Βλάβη Μνήμης Εργασίας (ΘΜ03 Ειίόγ) 

7.4.1. Η ΕΑΦΔΣΣ διαθέτει κατάλληλα ηλεκτρονικά κυ- 
κλώματαή καιλογισμικό, για την ανίχνευση, αρίθμηση και 
καταγραφή οποιοσδήποτε βλάβης της μνήμης εργασίας 
(ΘΜΘ3 Εγγογ). 

7.4.2. Η διαπίστωση της βλάβης της μνήμης εργασίας 
σηματοδοτείται από την ΕΑΦΔΣΣ, με σχετικό προειδο¬ 
ποιητικό ηχητικό σήμα, ή και την εκτύπωση αντίστοιχου 
ενδεικτικού μηνύματος. 

7.4.3. Πέραν αυτού, τα ηλεκτρονικά κυκλώματα και το 
λογισμικό της ΕΑΦΔΣΣ, δεν επιτρέπουν καμία λειτουργία 
της ΕΑΦΔΣΣ, πριν από την αποκατάσταση της βλάβης. 

7.4.4. Η βλάβη της μνήμης εργασίας γίνεται αντιληπτή 
από το λογισμικό υποστήριξης του διασυνδεόμενου Η/Υ, 
σε κάθε προσπάθεια επικοινωνίαςτου με την ΕΑΦΔΣΣ, και 
με κατάλληλο μήνυμα, προειδοποιεί το χειριστή του Η/Υ 
για το γεγονός αυτό. 

7.4.5. Μετά από κάθε ανίχνευση βλάβης της μνήμης ερ¬ 
γασίας: 

- Η βλάβη, αφού ανιχνευθεί από τα κυκλώματα της 
ΕΑΦΔΣΣ, αποκαθίσταται από εξουσιοδοτημένο τεχνι¬ 
κό και καταγράφεται στο συνοδευτικό βιβλιάριο συ¬ 
ντήρησης. 

- Ενεργοποιείται με ευθύνη του κατόχου - χειριστή της 
ΕΑΦΔΣΣ, το λογισμικό υποστήριξης της ΕΑΦΔΣΣ, που 
ευρίσκεται στο διασυνδεόμενο Η/Υ. 

- Αποστέλλονται εκ νέου στην ΕΑΦΔΣΣ τα δεδομένα 
όλων των φορολογικών στοιχείων, ένα - ένα, με την σειρά 
που εκδόθηκαν - «σημάνθηκαν» προ της εμφανίσεως της 
βλάβης της μνήμης εργασίας για την εκ νέου δημιουργία 
των απαραίτητων συνόψεων (ΠΑΗΨΣ) και λοιπών δημο¬ 
σιονομικών δεδομένων (αθροιστών κ.λπ.), τα οποία είναι 

απαραίτητα για την δημιουργία της γενικής ημερήσιας 
«σύνοψης - υπογραφής». 

- Στην περίπτωση αυτή, για κάθε εκ νέου σημαινόμενο 
στοιχείο, επιστρέφεται στον διασυνδεόμενο Η/Υ, η νέα 
ΠΑΗΨΣ και τα δεδομένα της Συμβολοσειράς Σήμανσης. 
Το λογισμικό του Η/Υ προσθέτει τη νέα Συμβολοσειρά 
Σήμανσης, ως νέαγραμμή στοτέλοςτου αντίστοιχου ηλε¬ 
κτρονικού αρχείου της ΠΑΗΨΣ - Συμβολοσειράς Σήμαν¬ 
σης, του συγκεκριμένου στοιχείου. 

- Στα εκ νέου εκδιδόμενα ΔΦΣΣ, υποχρεωτικά αναγρά¬ 
φεται η χαρακτηριστική ένδειξη «ΕΠΑΝΑΛΗΨΗ» 

- Εκδίδεταιτο σχετικό Δελτίο Ημερήσιας Φορολογικής 
Αναφοράς Σήμανσης Στοιχείου - (ΔΗΦΑΣΣ) - «Ζ». 

7.5. Για την Ενταμίευση δεδομένων στη φορολογική 
μνήμη 

7.5.1. Στη φορολογική μνήμη ενταμιεύονται όλες οι φο¬ 
ρολογικού ενδιαφέροντος πληροφορίες και συγκεκρι¬ 
μένα: 

α) Σταθερά στοιχεία 

1. Αριθμός Μητρώου της ΕΑΦΔΣΣ. Παραμένει αμετά¬ 
βλητος κατά την διάρκεια ζωής της ΕΑΦΔΣΣ και αλλάζει 
μόνο όταν γίνει αντικατάσταση της φορολογικής μνήμης 
με καινούργια (λόγω βλάβης, πλήρωσης αυτής με δεδο¬ 
μένα ή μεταβίβασης). 

2. Ονοματεπώνυμο, πατρώνυμο ή επωνυμία χρήστη - 
κατόχου της ΕΑΦΔΣΣ 

3. Διεύθυνση εγκατάστασης χρήστη - κατόχου 

4. Δραστηριότητα, Επάγγελμα χρήστη - κατόχου 

5. ΑΦΜ και αρμόδια ΔΟΥ χρήστη - κατόχου 

β) Στοιχεία που παράγονται από την ημερήσια κίνηση 

Είναι υποχρεωτική η εγγραφή των παραγομένων δεδο- 
μένωντης ημερήσιας κίνησης απάτη μνήμη εργασίας στη 
φορολογική μνήμη. 

Αφού ολοκληρωθεί η ημερήσια κίνηση με τη διαδικασία 
έκδοσης του Δελτίου Ημερήσιας Φορολογικής Αναφο¬ 
ράς Σήμανσης Στοιχείων (ΔΗΦΑΣΣ) - Ζ. ενταμιεύεται στη 
φορολογική μνήμη μία εγγραφή με την ημερομηνία και 
ώρα, και μετά ακόλουθα στοιχεία: 

1. Το πλήθος των ημερήσιων εκδοθέντων Δελτίων Φο¬ 
ρολογικής Σήμανσης Στοιχείου - (ΔΦΣΣ). 

2. Το πλήθος των εκδοθέντων Δελτίων Φορολογικής Σή¬ 
μανσης Στοιχείου - (ΔΦΣΣ) από την έναρξη λειτουργίας 
της ΕΑΦΔΣΣ. 

3. Το πλήθος βλαβών μνήμης εργασίας (ΘΜΘ3 Επόγ) 
από την έναρξη λειτουργίας της ΕΑΦΔΣΣ. 

4. Το πλήθος αλλαγών λεκτικών χρήστη - κατόχου από 
την έναρξη λειτουργίας της ΕΑΦΔΣΣ. 

5. Το πλήθος αποσυνδέσεων της ΕΑΦΔΣΣ, από την 
έναρξη λειτουργίας της ΕΑΦΔΣΣ. 

6. Το πλήθος «επεμβάσεων» εξουσιοδοτημένου τεχνι¬ 
κού, από την έναρξη λειτουργίας της ΕΑΦΔΣΣ. 

7. Το χαρακτήρα (όγΐθ) ελέγχου για αναγνώριση αλη¬ 
θούς εγγραφής στη φορολογική μνήμη. 

7.6. Ρολόι ΕΑΦΔΣΣ και Ώρα έκδοσης δελτίων 

Οι ΕΑΦΔΣΣ διαθέτουν υποχρεωτικά ενσωματωμένη δυ¬ 
νατότητα αυτόματης προσαρμογής του ρολογιού στη θε¬ 
ρινή και χειμερινή ώρα αντίστοιχα. 

7.7. Εκτυπωτικός μηχανισμός ΕΑΦΔΣΣ. 

7.7.1. Γενικά για τον εκτυπωτικό μηχανισμό των ΕΑΦ¬ 
ΔΣΣ, ισχύουντα όσα ορίζονται στην παράγραφο 3 των Τε¬ 
χνικών Προδιαγραφών των Φορολογικών Ηλεκτρονικών 


Μηχανισμών και Συστημάτων (ΑΥΟ 1081253/320/0015/ 
9.10.2002/ ΠΟΑ. 1234/2002 - ΦΕΚ 1362/Β723.10.2002) για 
τον Εκτυπωτή Νομίμων Αποδείξεων. 

7.7.2. Ειδικά όμως για τις ΕΑΦΔΣΣ, δεν είναι υποχρεω¬ 
τική η τήρηση αντιγράφου των εκδιδομένων δελτίων, δηλ. 
δεν είναι απαραίτητη η ύπαρξη και χρήση δεύτερου 
ρολού στελέχους του φορολογικού εκτυπωτή, όπως 
επίσης δεν είναι απαραίτητη η χρήση Ηλεκτρονικού Τρό¬ 
που διαφύλαξης αντιγράφων εκδιδομένων δελτίων, όπως 
περιγράφονται στις παραγράφους 3.4, 4 και 5 των τεχνι¬ 
κών προδιαγραφών των Φορολογικών Ηλεκτρονικών 
Μηχανισμών και Συστημάτων (ΑΥΟ 1081253/320/0015/ 
9.10.2002/ΠΟΛ. 1234/2002 - ΦΕΚ 1362/Β723.10.2002). 

7.8. Θύρα για την ανάγνωση της φορολογικής μνήμης 

7.8.1. Η ΕΑΦΔΣΣ διαθέτει υποχρεωτικά ιδιαίτερη σει¬ 
ριακή θύρα (Β5232) που προορίζεται για την ανάγνωση 
των στοιχείων της φορολογικής μνήμης. Η θύρα αυτή εί¬ 
ναι ανεξάρτητη και διάφορη της ΕΘΕΔ. Η σειριακή αυτή 
θύρα είναι δυνατόν να χρησιμοποιείται και για διασύνδε¬ 
ση με συσκευές και χειριστήρια προγραμματισμού και δη¬ 
λώσεων παραμέτρων της ΕΑΦΔΣΣ. Για τη σειριακή θύρα 
ανάγνωσης της φορολογικής μνήμης, ισχύουν κατ’ αντι¬ 
στοιχία τα όσα ορίζονται στην παράγραφο 2.28 των Τε¬ 
χνικών Προδιαγραφών των Φορολογικών Ηλεκτρονικών 
Μηχανισμών και Συστημάτων (ΑΥΟ 1081253/320/0015/ 
9.10.2002/ ΠΟΑ. 1234/2002 -ΦΕΚ 1362 Β723.10.2002). 

7.9. Διασύνδεση - Επικοινωνία Δεδομένων 

7.9.1. Η σύνδεση της ΕΑΦΔΣΣ με σύστημα διασυνδεό- 
μενου Η/Υ, μέσω της ΕΘΕΔ, δύναται να είναι ενσύρματη ή 
ασύρματη: 

7.9.1.1. Ενσύρματη (μέσω αγώγιμων μεταλλικών επα¬ 
φών): 

α) είτε απευθείας χωρίς την παρεμβολή καλωδίων (βύ¬ 
σμα με βύσμα), 

β) είτε καλωδιακά. 

7.9.1.2. Ασύρματη 

7.9.2. Στην περίπτωση ενσύρματης - καλωδιακής σύν¬ 
δεσης: 

7.9.2.1. Στην ΕΘΕΔ συνδέεται μόνον ένα καλώδιο πολ¬ 
λαπλών δυνατοτήτων, (πολύκλωνο ή άλλο), συνεχόμενο, 
μη διακοπτόμενο και μη συνδεόμενο καλωδιακά ή αλλιώς 
με άλλες παρεμβαλλόμενες συσκευές. 

7.9.2.2. Προσδιορίζεται ρητά από τον κατασκευαστή το 
είδος του καλωδίου σύνδεσης καθώς και το μήκος της 
απρόσκοπτης και λειτουργικής επικοινωνίας Η/Υ - της 
ΕΑΦΔΣΣ. 

7.9.2.3. Το καλώδιο θαπρέπει να φέρει θωράκιση σε πα¬ 
ρεμβολές ηλεκτρομαγνητικών θορύβων και να έχει ηλε- 
κτρομαγνητική ατρωσία. 

7.9.2.4. Το καλώδιο σύνδεσης αποτελεί αναπόσπαστο 
τμήμα της ΕΑΦΔΣΣ και της έγκρισής της. 

7.9.3. Στην περίπτωση ασύρματης διασύνδεσης, εάν 
αυτό είναι απαραίτητο, απαιτείται άδεια χρήσης συχνο¬ 
τήτων από τους αρμόδιους κρατικούς φορείς. 

7.9.4. Η πλήρης περιγραφή, οι συνθήκες και το περι¬ 
βάλλον του τρόπου διασύνδεσης, καθώς και το πρωτό¬ 
κολλο επικοινωνίας, κατατίθενται αναλυτικά στην επιτρο¬ 
πή. 

7.10. Αποσύνδεση 

7.10.1. Ως αποσύνδεση της ΕΑΦΔΣΣ, θεωρείται κάθε 
αδυναμία αποστολής και λήψης δεδομένων μεταξύ αυτής 

και του λογισμικού συνεργασίας του διασυνδεόμενου 
Η/Υ. 

7.10.2. Σε περίπτωση ανίχνευσης αποσύνδεσης, κάθε 
λειτουργία σήμανσης, αποθήκευσης σύνοψης και έκδο¬ 
σης δελτίων από την ΕΑΦΔΣΣ είναι αδύνατη. 

7.10.3. Η αποσύνδεση γίνεται αντιληπτή από το λογι¬ 
σμικό υποστήριξης της ΕΑΦΔΣΣ στον διασυνδεόμενο 
Η/Υ, σε κάθε προσπάθεια επικοινωνίας του με την ΕΑΦ¬ 
ΔΣΣ, και με κατάλληλο μήνυμα, προειδοποιείτο χειριστή 
του Η/Υ για το γεγονός αυτό. Στην περίπτωση που η απο¬ 
σύνδεση έγινε μετά την έναρξη της διαδικασίας αποστο¬ 
λής δεδομένων για την δημιουργία ΠΑΗΨΣ και προ της 
λήψης της, τότε η διαδικασία αυτή ακυρώνεται, ως μη 
γενομένη, και επαναλαμβάνεται μετά την ανίχνευση της 
επανασύνδεσης. 

7.10.4. Ο μέγιστος χρόνος ανίχνευσης της αποσύνδε¬ 
σης, δεν μπορεί να υπερβαίνει τα 30 δευτερόλεπτα. 

7.10.5. Στην περίπτωση αποσύνδεσης της ΕΑΦΔΣΣ από 
το διασυνδεόμενο σύστημα, όταν αυτό ευρίσκεται σε 
κατάσταση αποστολής ή λήψης δεδομένων: 

- Το γεγονός αριθμείται ως Α/Α αποσυνδέσεων στη μνή¬ 
μη εργασίας. 

- Αυτόματα η ΕΑΦΔΣΣ σηματοδοτείται ανάλογα, με την 
εκτύπωση σχετικού μηνύματος Παράνομης Απόδειξης 
«Αποσύνδεση ΕΘΕΔ # χχχ Ημερομηνία: ηη/μμ/εε Ώρα: 
ωω:λλ». Η εκτύπωση αυτή συνοδεύεται από σχετικό χα¬ 
ρακτηριστικό ηχητικό σήμα και εφόσον δεν έχει μεσολα¬ 
βήσει διακοπή ηλεκτρικής τροφοδοσίας ή αποκατάσταση 
της αποσύνδεσης (επανασύνδεση), επαναλαμβάνεται 
τουλάχιστον 10 φορές, πέραν των οποίων είναι δυνατόν η 
ΕΑΦΔΣΣ, αυτομάτως να διακόπτει την λειτουργία της. 

- Στην περίπτωση που η αποσύνδεση συμβεί πριν, κατά 
ή μετά την διαδικασία δημιουργίας ΠΑΗΨΣ, μετά από λή¬ 
ψη σχετικών δεδομένων, τότε ακυρώνεται η διαδικασία 
αυτή και διαγράφεται η τυχόν δημιουργηθείσα ΠΑΗΨΣ, 
από τη μνήμη εργασίας της ΕΑΦΔΣΣ. 

7.10.6. Ο α/α αποσυνδέσεων # χχχ εγγράφεται στη Φο¬ 
ρολογική Μνήμη, με την έκδοση του Δελτίου Ημερήσιας 
Αναφοράς Σήμανσης Στοιχείων - «Ζ», σε ιδιαίτερο αθροι- 
στή Αποσυνδέσεων ΕΘΕΔ. Ο αριθμός αυτών των απο¬ 
συνδέσεων, είναι συνεχής, προοδευτικός και εμφανίζε¬ 
ται σε κάθε Δελτίο Ημερήσιας Αναφοράς Σήμανσης 
Στοιχείων - «Ζ». 

7.11. Ασφάλεια δεδομένων ΕΑΦΔΣΣ 

Η ΕΑΦΔΣΣ δεν επικοινωνεί με τον διασυνδεόμενο Η/Υ - 
δεν δέχεται ούτε αποστέλλει δεδομένα για σήμανση - από 
άλλη θύρα εκτός της ΕΘΕΔ. Εάν η ΕΑΦΔΣΣ διαθέτει κα¬ 
νονικό ή περιορισμένων δυνατοτήτων πληκτρολόγιο - χει¬ 
ριστήριο (ενσωματωμένο ή αποσπώμενο), τότε αυτό θα 
χρησιμοποιείται αποκλειστικά και μόνο για χειρισμούς 
προγραμματισμού και δηλώσεων παραμέτρων της ΕΑΦ¬ 
ΔΣΣ. Η ΕΑΦΔΣΣ είναι εφοδιασμένη εξ αρχής με ειδικό 
λογισμικό που δεν επιτρέπει έκδοση δελτίων ΔΦΣΣ κα¬ 
τευθείαν από πληκτρολόγια - χειριστήρια, ή την εισαγωγή 
δεδομένων για σήμανση στοιχείων και έκδοση δελτίων 
ΔΦΣΣ από άλλη θύρα ή με άλλο τρόπο πέραν της ΕΘΕΔ. 

7.12. Πρόσθετα εξωτερικά χειριστήρια 

7.12.1. Η ΕΑΦΔΣΣ διαθέτει την ελάχιστη αναγκαία δυ¬ 
νατότητα εξωτερικών χειρισμών, έτσι ώστε να είναι δυνα¬ 
τή η έκδοση δελτίων απαραίτητων στοιχείων, σε αυτόνο¬ 
μη λειτουργία και κατάσταση αποσύνδεσης από το δια- 


συνδεδεμένο σύστημα Η/Υ. Τέτοια απαραίτητα στοιχεία 
είναι: 

α) η έκδοση του Δελτίου Ημερήσιας Φορολογικής Ανα¬ 
φοράς Σήμανσης Στοιχείου - (ΔΗΦΑΣΣ) - «Ζ», 

β) η έκδοση Δελτίου Συνόψεων - Υπογραφών Ημέρας - 
(ΔΣΥΜ). 

γ) η έκδοση του Δελτίου Ανάγνωσης Περιόδου Φορο¬ 
λογικής Μνήμης Ημερήσιων Συνόψεων - (ΔΑΠΦΜΗΣ), με 
δυνατότητα επιλογής ημερολογιακής περιόδου και πε¬ 
ριόδου από α/α «Ζ» έως α/α «Ζ». 

7.12.2. Οι χειρισμοί αυτοί είναι δυνατόν να γίνονται 
μέσω ειδικών πλήκτρων, κλειδιού ή συνδυασμού αυτών. 
Ενδεχόμενο αποσπώμενο χειριστήριο για την έκδοση των 
παραπάνω στοιχείων, θεωρείται αναπόσπαστο τμήμα της 
ΕΑΦΔΣΣ και της έγκρισής της. 

7.12.3. Το χειριστήριο αυτό ή το σημείο σύνδεσής του, 
στην περίπτωση που αυτό είναι αποσπώμενο, είναι δυνα¬ 
τόν να προστατεύεται, από τυχόν βανδαλισμούς ή άσκο¬ 
πη χρήση. 

7.12.4. Η ΕΑΦΔΣΣ είναι δυνατόν να διαθέτει και άλλες 
επιπλέον θύρες, οι οποίες όμως είναι αποκλειστικά για 
την προσθήκη χειριστηρίων όπως πληκτρολογίων και 
οθονών χειρισμού περισσοτέρων δυνατοτήτων προγραμ¬ 
ματισμού, δηλώσεων, ρυθμίσεων, τεχνικού ελέγχου και 
άλλων απαιτούμενων χειρισμών. 

8. Βιβλιάριο συντήρησης - επισκευών 

8.1. Γενικά για το Βιβλιάριο συντήρησης - επισκευών 
των ΕΑΦΔΣΣ, ισχύουν τα όσα ορίζονται στην παράγραφο 

2.20.5. των Τεχνικών Προδιαγραφών των Φορολογικών 
Ηλεκτρονικών Μηχανισμών και Συστημάτων (ΑΥΟ 
1081253/320/0015/9.10.2002/ ΠΘΛ.1234/2002 - ΦΕΚ 
1362 Β’/23.10.2002). Ειδικότερα όμως για το Βιβλιάριο 
συντήρησης - επισκευών των ΕΑΦΔΣΣ ισχύουν οι επόμε¬ 
νες παράγραφοι: 

8.2. Γενικές επισημάνσεις για το Βιβλιάριο συντήρησης 
- επισκευών 

8.2.1. Όπου αναφέρεται η φράση «δελτίο ημερήσιας κί¬ 
νησης Ζ» νοείται αντίστοιχα η φράση «Δελτίο Ημερήσιας 
Φορολογικής Αναφοράς Σήμανσης Στοιχείων - (ΔΗΦΑΣΣ) 
-Ζ». 

8.2.2. Όπου αναφέρονται οι φράσεις «απόδειξη εσό¬ 
δου» ή «απόδειξη πληρωμής», «ΑΛΠ - απόδειξη Λιανικής 
Πώλησης» ή «ΑΠΥ - Απόδειξη Παροχής Υπηρεσιών» νοεί¬ 
ται η φράση «Δελτίο Φορολογικής Σήμανσης Στοιχείου - 
(ΔΦΣΣ)». 

8.2.3. Επειδή στη φορολογική μνήμη των ΕΑΦΔΣΣ δεν 
απαιτείται η αποθήκευση ποσών, ΦΠΑ κ.λπ., η απαίτηση 
αυτή δεν ισχύει για τις αντίστοιχες αναφορές, όπου αυτές 
αναφέρονται, στο Βιβλιάριο συντήρησης - επισκευών των 
ΕΑΦΔΣΣ. Αντ’ αυτών αναφέρεται ο συνολικός αριθμός 
των εκδοθέντωνΔελτίων Φορολογικής Σήμανσης Στοιχεί¬ 
ων, από την έναρξη λειτουργίας της ΕΑΦΔΣΣ (από την 
ενεργοποίηση της φορολογικής μνήμης). 

8.2.4. Δεν επιτρέπεται η έκδοση και η σήμανση στοιχεί¬ 
ων από ΕΑΦΔΣΣ, εάν δεν έχει προηγηθεί δήλωση έναρξης 
λειτουργίας στην αρμόδια ΔΟΥ και της οποίας το Βιβλιά¬ 
ριο συντήρησης - Επισκευών δεν έχει θεωρηθεί. Στη περί¬ 
πτωση αυτή έχουν εφαρμογή όλες οι διατάξεις που ανα- 
φέρονται στην έκδοση αθεώρητων στοιχείων. 

8.2.5. Σε ειδικό τμήμα ικανού αριθμού σελίδων, που 
υπάρχει για τον σκοπό αυτό στο τελευταίο μέρος της 
πρώτης ενότητας του βιβλιαρίου Συντήρησης και Επι- 

σκευών, για τις ΕΑΦΔΣΣ, οι οποίες δεν διαθέτουν ειδικό, 
ανεξάρτητο λογισμικό υποστήριξης και συνεργασίας 
(άπνοι·), σε επίπεδο λειτουργικού συστήματος Η/Υ, για τη 
διαχείριση σήμανσης και έκδοσης - εκτύπωσης στοι¬ 
χείων, αλλά αυτό γίνεται μέσω του λογισμικού εφαρμο¬ 
γών έκδοσης στοιχείων του διασυνδεόμενου Η/Υ, ανα¬ 
γράφονται τα εξής: 

- Τα πλήρη στοιχεία του κατασκευαστή του λογισμικού 
εφαρμογών. 

- Η ακριβής ονομασία διάθεσης και ο τρέχων αριθμός 
έκδοσης (νΘΓείοπ) του λογισμικού αυτού. 

- Η διαβεβαίωση του κατέχοντος την άδεια καταλλη¬ 
λότητας, ότι το λογισμικό αυτό συνεργασίας με την ΕΑΦ¬ 
ΔΣΣ έχει ελεγχθεί, είναι πιστοποιημένο και λειτουργεί 
σύμφωνα με τις ισχύουσες διατάξεις του Κ.Β.Σ. 

- Η επισήμανση ότι δεν επιτρέπεται σε καμία περίπτωση 
η λειτουργία - συνεργασία της ΕΑΦΔΣΣ, με διασυνδεό- 
μενο σύστημα το οποίο έχει άλλο μη πιστοποιημένο λο¬ 
γισμικό εφαρμογών. 

8.2.6. Στο τέλος της Δεύτερης Ενότητας του Βιβλιαρίου 
Συντήρησης - Επισκευών προστίθεται μία σελίδα ή περισ¬ 
σότερες, στις οποίες υπάρχει ικανός χώρος για τουλάχι¬ 


στον 10 θέσεις θεώρησης - σφράγισης, από αρμόδιο 
υπάλληλο της ΔΟΥ του κατόχου - χρήστη της ΕΑΦΔΣΣ, 
για ειδικές περιπτώσεις, που ορίζονται από σχετικές δια¬ 
τάξεις. 

9. Παρακολούθηση ΕΑΦΔΣΣ μέσω του συστήματος 
ΤΑΧΙ5. 

Για την παρακολούθηση των ΕΑΦΔΣΣ που εγκαθίστα¬ 
νται σε επιχειρήσεις και επιτηδευματίες, ακολουθείται η 
διαδικασία που εφαρμόζεται ήδη και στις Φορολογικές 
Ταμειακές Μηχανές - Φορολογικούς Ηλεκτρονικούς Μη¬ 
χανισμούς και Συστήματα, μέσω του συστήματος ΤΑΧΙ5. 

10. Έναρξη ισχύος εφαρμογής διατάξεων. 

10.1. Η ισχύς των διατάξεων της παρούσας αρχίζει από 
την ημερομηνία δημοσίευσής της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Νοεμβρίου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 

